open-index/open-wikipedia-markdown huggingface dataset:
നായാട്ടുവിളി

ശബരിമലയിൽ പള്ളിവേട്ടനാൾ നടത്തപ്പെടുന്ന ഒരനുഷ്ഠാനമാണ്‌ **നായാട്ടുവിളി**.എരുമേലി കൊച്ചമ്പലം നിർമ്മിച്ച "പുത്തൻ‌വീട്" എന്ന വെള്ളാളകുടുംബത്തിനാണ്‌
ഈ അനുഷ്ഠാനം നടത്താനുള്ള അവകാശം. അയ്യപ്പനെ എഴുന്നേള്ളിച്ച്‌ ആലിഞ്ചുവട്ടിൽ നിർത്തുന്നു. അനുയായികൾ ഓരോ വരി കഴിയുമ്പോഴും "ഊഹായ്‌" എന്നു ശബ്ദം ഉണ്ടാക്കും. അയ്യപ്പൻ നായാട്ടിനു പോയപ്പോൾ അനുയായികൾ മുൻപേ നടന്ന്‌ കാടിളക്കിയതിൻറെ അനുസ്മരണയാണ്‌ നായാട്ടുവിളീ.
നായാട്ടുവിളിക്കാൻ അവകാശമുള്ള ആൾ താഴെപ്പറയുന്ന പാട്ട്‌ ചൊല്ലുന്നു:

"ഇന്നു ഞാൻ സഭയിൽ നിന്നൊന്നു ചൊല്ലുവാനായി
മഹാസഭയോരുമടങ്ങി നിന്നു കേട്ടുകൊള്ളുവിൻ.
അഴകിനൊടു ഗണപതിയും വാണിമാതും
ഗുരുക്കന്മാരും ശാസ്താവും തുണച്ചെനിക്ക്‌
പരിചിനൊടു നിലവയ്യന്റെ കഥകളിൽ കുറേച്ചൊൽ‌വൻ.
പൂമകൾ കാന്തൻ പണ്ട് മോഹിനീവേഷം പൂണ്ട്‌
ശൂർപ്പകൻ തന്നെ കൊന്ന് അത്തൽ തീർത്തെന്നു കണ്ടീശൻ
അച്യുതൻ തന്നെക്കണ്ടു ചൊന്നാനീവണ്ണം.
ദുഷ്ടനാം അസുരൻ തന്നെ കൊന്നോരു വേഷം കാണ്മാൻ
എത്തിനാനുമയോടപ്പോൾ വൈകരുതിങ്ങുവേഗാൽ.
പൂമകൾകാന്തനപ്പോൾ പുഞ്ചിരി തൂകിച്ചൊന്നാൻ .
മങ്കയാർ‌ മണി ഗൗരി തന്നോടെതിരില്ലാരെന്നും
കേട്ടുടൻ കോപമോടെ ഈശനും പാർവതിയുമായി
പേർത്തുടൻ കൈലാസത്തിങ്കൽ കന്നിമേലേറിപ്പോകുമ്പോൾ
മാർഗ്ഗമാമുദ്യാനത്തിൽ സുന്ദരീവേഷം കണ്ട്‌ പാർ‌വ്വതിയെ
വെടിഞ്ഞീശൻ മോഹിനിയെ മെയ്പുണർന്നു.
ആക്കാലം മോഹിനിക്കുദരേ ഗർഭംനിന്നു,നാണവും പൂണ്ട്‌
മാധവൻ ഈശനുമായി ചേർന്ന്നിന്നപ്പോൾ 
തികഞ്ഞൂ ഗർഭം,ശനിയാഴ്ച ഉത്തിരം നാൾ ദക്ഷിണ
തുടപിളർന്നു ഹരിഹരസുതനുണ്ടായി.
അയ്യനെന്നുള്ള നാമം പയ്യവേ വിളി തുടങ്ങി
ഒരാണ്ടാമിയായി,മൂവണ്ടിൽ മുടിയിറക്കി.
അയ്യാണ്ടിൽ കാതു കുത്തി
ഏഴാകും തിരുവയസ്സിൽ എഴുത്തിനായി പള്ളിപുക്ക്‌
പന്തിരണ്ടിൽ അസ്ത്രശസ്ത്രാദിവിദ്യകളും ചൂതോടു ചതുരംഗാദികളും
തെളിഞ്ഞ്കൊണ്ടു പതിനാറാകും തിരുവയസ്സിൽ
പാണ്ടിയനെ സേവുകത്തിനായി കൈപിടിച്ചു താനും.
തൻ‌ ശേവുകൻ‌മാർ ആറുനൂറായിരത്തിനേയും
മുന്നിൽ അകമ്പടിയായിക്കൊണ്ട്‌ പാണ്ടിനാട്ടിലെഴുന്നെള്ളി പാണ്ടിയൻ തന്നെ കണ്ടൂ

അക്കാലം പാണ്ടിയൻ തൻ ഭൃത്യന്മാർ ചൊല്ലുകേട്ട്‌
പെരുംദേവി നോവു നൊന്ത്‌ തീർക്കേണമാപത്തിങ്കൽ
വരുത്തേണം പുലിപ്പാലെന്ന്‌ വൈദ്യന്മാർ ചൊല്ലു കേട്ട്‌
പുതുമലയാളശേവുകരെ വിളിച്ച്‌ ആസ്ഥയാചെന്നു കാര്യം കേട്ടുടൻ
ഭൂതനാഥൻ പരിഭവമകമേവച്ച്‌ നായ്ക്കളും വേടരുമായ്‌ അടുത്തുടൻ 
വനത്തിൽ പുക്ക് വൻ‌പെഴും കരടി ചെന്നായ്‌ പന്നിയേയും 
കേഴകൊന്ന്‌ വരുമൊരു മലയർക്കെല്ലാം ചിതമൊടു കൊടുത്തു വേഗാൽ
പുലിയുടെ ചുവടു നോക്കി പുറ്റിന്മേൽ കേറി നിന്ന്‌ ചുറ്റുമേ നോക്കുന്നേരം
അങ്ങൊരു പാറമേൽ പുലികണ്ടയ്യൻ തെറ്റെന്നോടിച്ചെന്നു പുലികളെ
കയറുമിട്ടു അറ്റമില്ലാതെ വേഗാൽ ഹരിഹരസുതനും തൻ നായ്ക്കളെ ചുറ്റുമാക്കി
പെൺ‌പുലി മുകളേറി മുന്നറിയിച്ചു കിടങ്ങളേയും കൊണ്ട്‌ തെരുവതു നടുവിൽ കൂടി
വരുന്നതു കണ്ടനേരം ഇളകിനാർ വീടുവിട്ടൂ ധനങ്ങളും എടുപ്പിച്ചും കൊണ്ട്‌ 
ഇടെയിവിടെയുണ്ടാം പുതുമകൾ പറവതല്ല പുലികളും കൂട്ടമോടെ പാണ്ടിയൻ മുന്നിലപ്പോൾ
നിറനിറെക്കണ്ട നേരം അറമുറനിലവിളികളോടങ്ങറകട്ടിലകത്ത് പുക്ക് പെരുവഴി 
നാടുകളും നൽകിനാൻ പാണ്ടിയൻ താൻ അവനിപതിയായ്‌ വാഴ്കെന്നും പലവരും ചൊന്നശേഷം
ഭീതിയും തീർന്നു വശാൽ ശബരിമലകളിലയ്യൻ കേരളൻ കുടികൊണ്ടപ്പോൾ
തൈമാസമാദി നാളീൽ പലപല നിയമമോടേ ലോകരും വന്നുനിന്നു ഹരിഹരസുതനെ കൂപ്പിയിട്ടരിയശേഷം
മലയോടുവേഗാൽ പരിചൊടു കാണിക്കവെച്ചിട്ടവർകളും പോയശേഷം മലയൊടുകൂടി വേഗാൽ
വണ്മയിലാജ്ജയോടെ താനും തൻ ശേവുകന്മാരറുനൂറായിരത്തിനും ചേരമാൻ പെരുമാൾ തനിക്കും 
മറ്റൂഴിയിലുള്ളവർക്കും സകലകുലദൈവമായിരിക്കും കാശി രാമേശ്വരം പാണ്ടിമലയാളമടച്ചു വാഴും 
നമ്മുടെ ശബരിമല ശാസ്താവ്‌ ഹരിഹരസുതനയ്യനയ്യപ്പസ്വാമിയേ ശരണമയ്യപ്പാ



## പുറമെ നിന്നുള്ള കണ്ണികൾ
http://www.youtube.com/watch?v=s3MgX9D63qQ
കളമശ്ശേരി

ഇന്ത്യയിലെ കേരള സംസ്ഥാനത്തിലെ  എറണാകുളം ജില്ലയിൽ കൊച്ചി നഗരത്തിന്റെ വടക്ക് ഭാഗത്ത് സ്ഥിതി ചെയ്യുന്ന പ്രദേശമാണ് **കളമശ്ശേരി**. വളരെയധികം വ്യവസായപ്രാധാന്യമുള്ള ഒരു പ്രദേശമാണ് കളമശ്ശേരി. ദേശീയപാത 544ലൂടെ ആലുവയിൽ നിന്ന് എറണാകുളത്തേക്ക് പോകുന്ന വഴിയിലാണ് കളമശ്ശേരി സ്ഥിതി ചെയ്യുന്നത്. കേരളത്തിലെ പ്രധാന വ്യവസായ സ്ഥാപനങ്ങൾ ഇവിടെ സ്ഥിതി ചെയ്യുന്നുണ്ട്. കൊച്ചി ശാസ്ത്ര സാങ്കേതിക സർവകലാശാലയും ഇവിടെയാണ് സ്ഥിതി ചെയ്യുന്നത്. അതുകൊണ്ട് തന്നെ വളരെ വിദ്യാഭ്യാസ പ്രാധാന്യമുള്ള ഒരു പ്രദേശം കൂടിയാണ് കളമശ്ശേരി.

## സ്ഥിതിവിവരകണക്കുകൾ
2001 ലെ സെൻസസ് പ്രകാരം കളമശ്ശേരിയിലെ ജനസംഖ്യ 63,176 ആണ്. ഇതിൽ 51% പുരുഷന്മാരും 49% സ്ത്രീകളുമാണ്. ഇവിടുത്തെ സാക്ഷരത നിരക്ക് 84% ആണ്.

## പ്രധാന വിദ്യാഭ്യാസസ്ഥാപനങ്ങൾ
* കൊച്ചിൻ യുണിവേഴ്സിറ്റി ഓഫ് സയൻസ് ആൻഡ് ടെക്നോളജി - കുസാറ്റ് 
* എസ്.സി.എം.എസ്.കോളേജ്
* കളമശ്ശേരി ഗവ. പോളിടെൿനിക്
* കളമശ്ശേരി ഗവ സ്ക്ൾ
* രാജഗിരി കോളേജ് ഓഫ് സൊഷ്യൽ സയൻ‌സ് 
* രാജഗിരി സ്കൂൾ 
* കൊച്ചി സഹകരണ മെഡിക്കൽ കോളേജ്
* സെന്റ് പോ‍ൾസ് കോളേജ്
* ഗവ. ഐ. ടി. ഐ 
* നജത്ത് പബ്ലിക് സ്കൂൾ
* സെന്റ്റ്റ് ജോസഫ് സ്കൂള്, ത്രിക്കാക്കര
* ഉദ്യോഗ് മണ്ഡൽ സ്കു്ള്, ഏലൂർ
* എച്ച്.എം.ടി സ്കൂൾ
* കെ.വി എൻ. എ ഡി 
* സെൻറ് ജോസഫ്‌ സ്കൂൾ

## പ്രധാന വ്യവസായസ്ഥാപനങ്ങൾ
* ഗെയിൽ ഇന്ത്യ ലിമിറ്റഡ്
*അപ്പോളോ ടയേഴ്സ്
* എച്ച്. എം. ടി. HMT
*കാർബോറാണ്ടം യൂണിവേഴ്സൽ

## ഫുഡ്‌ ക്രാഫ്റ്റ് ഇൻസ്റ്റിറ്റ്യൂട്ട്, ടൂറിസം വകുപ്പ്, കളമശ്ശേരി
* കളമശ്ശേരി ഗവ സ്ക്ൾ
* കേരള ചരിത്ര മ്യൂസിയം

## ചിത്രശാല

File:Kalamassery_Municipal_Town_Hall.JPG|മുനിസിപ്പൽ ടൗൺഹാൾ
ചിത്രം:RajagiriCampus,Kalamaserry.JPG
ചിത്രം:RajagiriPublicSchool,Kalamaserry.JPG|രാജഗിരി പബ്ലിക് സ്കൂൾ
ചിത്രം:SCMS,Kalamaserry.JPG|എസ്.സി.എം.എസ് കോളേജ്


## അവലംബങ്ങൾ


വർഗ്ഗം:എറണാകുളം ജില്ലയിലെ പട്ടണങ്ങൾ
റോബെർട്ടോ അയാള

**റോബെർട്ടോ ഫാബിയൻ "എൽ റാറ്റൊൺ" അയാള** (ജനനം:ഏപ്രിൽ 14, 1973 പറാന, അർജന്റീന) ഒരു അർജന്റീൻ ഫുട്ബോൾ താരമാണ്. സ്പാനിഷ് ക്ലബ്ബായ റയൽ സർഗോസക്ക് വേണ്ടിയാണ് ഇദ്ദേഹം ഇപ്പോൾ കളിക്കുന്നത്. ലോകത്തിലെ ഏറ്റവും മികച്ച മദ്ധ്യനിര പ്രതിരോധകരിൽ ഒരാളാണ് ഇദ്ദേഹം. ഏറ്റവുമധികം കളികളിൽ അർജന്റീന ദേശീയ ടീമിന്റെ നായകനായിട്ടുള്ളത് ഇദ്ദേഹമാണ്. 63 തവണ ദേശീയ ടീഇനെ നയിച്ച ഇദ്ദേഹം മൂന്ന് ലോകകപ്പുകളിൽ കളിച്ചിട്ടുണ്ട്. അയാള 115 അന്താരാഷ്ട്ര മത്സരങ്ങളിൽ കളിച്ചിട്ടുണ്ട്. അർജന്റീനക്കായി ഇതിലധികം മത്സരങ്ങളിൽ ഇറങ്ങിയിട്ടുള്ളത് ഹവിയർ സെനറ്റി മാത്രമാണ്.

വർഗ്ഗം:ജീവചരിത്രം
വർഗ്ഗം:അർജന്റീനൻ ഫുട്ബോൾ കളിക്കാർ
വർഗ്ഗം:1973-ൽ ജനിച്ചവർ
ഗണിതീയ ആഗമനം

ധനപൂർണ്ണചരങ്ങളെ സം‌ബന്ധിക്കുന്ന പ്രസ്താവനകൾ തെളിയിക്കാനുപയോഗിക്കുന്ന ഒരു പ്രധാനപ്പെട്ട രീതിയാണ്  **ഗണിതീയ ആഗമനം** (Mathematical Induction). എണ്ണൽസംഖ്യകൾ ഉപയോഗിച്ചാണ് തെളിവ് നൽകുന്നത്.അനന്തശ്രേണിയിലുള്ള പ്രസ്താവനകളിൽ ആദ്യത്തേത് ശരിയാണെന്ന് തെളിയിക്കുന്നു. ശേഷം  ശ്രേണിയിലെ ഏതെങ്കിലും ഒരു പ്രസ്താവന യുക്തിസഹിതം ഗണിതസിദ്ധാന്തങ്ങളും ആശയങ്ങളും ഉപയോഗിച്ച് തെളിയിച്ച് അതിനടുത്ത പ്രസ്താവനയും ഇക്കാരണങ്ങളാൽ തന്നെ ശരിയാണെന്ന് തെളിയിക്കുന്നു.

## ചരിത്രം
ഗണിതീയ ആഗമനം ഉപയോഗിച്ചുള്ള ആദ്യകാലതെളിവുകൾ യൂക്ലിഡ്, ഭാസ്കരൻ എന്നിവർ നൽകി. അഭാജ്യസംഖ്യകളുടെ എണ്ണം അനന്തമാണെന്ന് തെളിയിക്കാനാണ് യൂക്ലിഡ് ഈ രീതി അവലം‌ബിച്ചത്. സമാന്തരഅനുക്രമംകണ്ടെത്താനുള്ള ആദ്യതെളിവ് അൽ-കറാജി എ.ഡി1000-ത്തോടടുത്ത് തന്റെ *അൽ-ഫക്രി*യിൽ നൽകിയിരിക്കുന്നു.ഇദ്ദേഹമാണ് ഗണിതീയ ആഗമനത്തിന്റെ 2 അടിസ്ഥാനഘടകങ്ങൾ ഉപയോഗിച്ചത്.ഈ ഘടകങ്ങൾ ഇവയാണ്.
n ഒരു എണ്ണൽസംഖ്യയായാൽ

# n=1ന് പ്രസ്താവന ശരിയാണോ എന്ന് പരിശോധിക്കുക
# n=k-1 ന് പ്രസ്താവന ശരിയെങ്കിൽ n=k ക്കും തുടർ‌ന്നുവരുന്ന എല്ലാ എണ്ണൽസംഖ്യകൾക്കും ശരിയാണെന്ന്  വ്യുല്പാദിക്കുക

ഇദ്ദേഹം ദ്വിപദപ്രമേയം(Binomial Theorem), പാസ്ക്കലിന്റെ ത്രികോണം ഇവ തെളിയിക്കാൻ ഈ രീതി അവലംബിച്ചു. കൂടാതെ പൂർണ്ണസംഖ്യകളുടെ ഘനങ്ങളുടെ തുക കണ്ടുപിടിക്കാനും ഗണിതീയ ആഗമനം ആണ് അവലംബിച്ചത്.

## ഉദാഹരണം
കൃത്യങ്ക നിയമങ്ങൾ രൂപീകരിക്കുന്നത്
2^4×2^3 (2×2×2×2)×(2×2×2)=2^7
a^4×a^3 (a×a×a×a)×(a×a×a)=a^7
a^m×a^n (a×a×a×a×...m പ്രാവശ്യം)×(a×a×a×...n പ്രാവശ്യം)
=a×a×a×a×...m+n പ്രാവശ്യം=a^m+n
അവസാനം a^m×a^n=a^m+n എന്ന തത്ത്വത്തിൽ എത്തിച്ചേരുന്നു.

വിഭാഗം:ഗണിതം
സെപ്റ്റംബർ 24

ഗ്രിഗോറിയൻ കലണ്ടർ പ്രകാരം  **സെപ്റ്റംബർ 24** വർഷത്തിലെ 267 (അധിവർഷത്തിൽ 268)-ാം ദിനമാണ്.വർഷാവസാനത്തിനായി 98 ദിവസങ്ങൾ കൂടി ഉണ്ട്.
## ചരിത്രസംഭവങ്ങൾ

* 1948 - ഹോണ്ട മോട്ടോർ കമ്പനി സ്ഥാപിതമായി.


## ജന്മദിനങ്ങൾ
* 1534 - ഗുരു റാം ദാസ്, നാലാമത്തെ സിഖ് ഗുരു (ജ. 1581)

## ചരമവാർഷികങ്ങൾ
* 1981 - പാറ്റ്സി കെല്ലി, അമേരിക്കൻ അഭിനേത്രി (ജ. 1910)

## മറ്റു പ്രത്യേകതകൾ
* ഗിനി-ബിസൗ - സ്വാതന്ത്ര്യ ദിനം

വർഗ്ഗം:സെപ്റ്റംബർ 24
മാട്രിക്സ്

thumb|250px|ഒരു m*n മാട്രിക്സ്
ഗണിതശാസ്ത്രത്തിൽ ചതുരാകൃതിയിൽ സംഖ്യകളെ വിന്യസിക്കുന്ന രീതിയാണ് മാട്രിക്സ്.സംഖ്യകളെ വരികളും നിരകളും ആയാണ് വിന്യസിക്കുന്നത്.നിരകളുടേയും വരികളുടേയും എണ്ണം തുല്യമാവണമെന്നില്ല.ഒരു മട്രിക്സിന് സാരണികത്തെപ്പോലെ(Determinent)  സംഖ്യാത്മകമൂല്യം കണ്ടെത്താനാവില്ല.സംഖ്യകളെ മൊത്തത്തിൽ ബ്രാക്കറ്റിനുള്ളിലായാണ് വിന്യസിക്കുന്നത്.
## കോടി
ഒരു മാട്രിക്സിന്റെ കോടി(Order) നിർണ്ണയിക്കുന്നത് അതിന്റെ നിരയേയും വരിയേയും അടിസ്ഥാനപ്പെടുത്തിയാണ്.ഒരു മാട്രിക്സിലെ വരികളുടേയും നിരകളുടേയും എണ്ണത്തേയാണ് കോടി എന്നു പറയുന്നത്.m അക്ഷരം വരിയുടെ എണ്ണത്തേയും n എന്ന അക്ഷരം നിരയുടെ എണ്ണത്തേയും സൂചിപ്പിച്ചാൽ കോടി mXn (m ബൈ n) ആണെന്ന് പറയാം.
## വിവിധതരം മാട്രിക്സുകൾ
### നിര മട്രിക്സ്
ഒരു നിര മാത്രമുള്ള മാട്രിക്സാണ് നിര മാട്രിക്സ്(row matrix)

### വരി മാട്രിക്സ്
ഒരു വരി മാത്രമുള്ള മാട്രിക്സാണ് വരി  മാട്രിക്സ്(column matrix)

### സമചതുര മാട്രിക്സ്
ഒരു മാട്രിക്സിന്റെ നിരയുടെ എണ്ണവും വരിയുടെ എണ്ണവും തുല്യമായാൽ അത്തരം മാട്രിക്സാണ് സമചതുരമാട്രിക്സ്(Square matrix).ഇവിടെ m=n ആയിരിയ്ക്കും
### വികർണ്ണ മാട്രിക്സ്
വികർണ്ണപദങ്ങളൊഴികെ എല്ലാപദങ്ങളും പൂജ്യം ആയ മാട്രിക്സ് ആണ് വികർണ്ണമാട്രിക്സ്(Diagonal matrix).ഇത് ഒരു സമചതുരമാട്രിക്സ് ആയിരിയ്ക്കുക കൂടി വേണം.
### തൽസമക മാട്രിക്സ്
ഒരു വികർണ്ണമാട്രിക്സിലെ വികർണ്ണങ്ങളെല്ലാം 1ഉം ബക്കിയെല്ലാം പൂജ്യവും ആയ മാട്രിക്സ് ആണിത്(Identity matrix).ഇതിനെ യൂണിറ്റ് മാട്രിക്സ് എന്നുകൂടി പറയുന്നു.
## പക്ഷാന്തരിതം
ഒരു മാട്രിക്സിലെ വരികളെ നിരകളായും നിരകളെ വരികളായും മാറ്റിയെഴുതുമ്പോൾ കിട്ടുന്ന പുതിയ മാട്രിക്സ് ആണ് പക്ഷാന്തരിതം(Transpose).mXn കോടിയുള്ള ഒരു മാട്രിക്സിന്റെ പക്ഷാന്തരിതത്തിന്റെ കോടി nXm ആയിരിക്കും.

വർഗ്ഗം:ഗണിതം
ചാമക്കുന്ന്

കേരളത്തിലെ തൃശ്ശൂർ ജില്ലയിലെ വെളാംകല്ലൂർ പഞ്ചായത്തിലെ ഒരു ഗ്രാമമാ‍ണ് **ചാമക്കുന്ന്**. ഇരിഞ്ഞാലക്കുട നഗരത്തിൽ നിന്നും ഏകദേശം അഞ്ചു കിലോമീറ്റർ ദൂരത്തിലാണ് ചാമക്കുന്ന് സ്ഥിതി ചെയുന്നത്. നെൽകൃഷിയും, ഇടതൂർന്ന് നിൽക്കുന്ന തെങ്ങിൻത്തോപ്പുകളും അടക്കാമരത്തോപ്പുകളും ചാമക്കുന്നിനെ മനോഹരമാക്കുന്നു. 
## ചരിത്രം
## ഭൂമിശാസ്ത്രം
ചാമക്കുന്നിൻറെ ഭൂമിശാസ്ത്രപരമായ സ്ഥാനം അക്ഷാംശം 10.314845  രേഖാംശം 76.20961 

തൃശ്ശൂർ പട്ടണത്തിൽ നിന്ന് ഏകദെശം 26 കിലോമീറ്റർ അകലെയാണ് ചാമക്കുന്ന്. ഇരിഞ്ഞാലക്കുട പട്ടണത്തിൽ നിന്നും 5 കിലോമീറ്റർ അകലെയാണ് ചാമക്കുന്ന്.

## ആരാധനാലയങ്ങൾ
ശ്രീ അയ്യപ്പ ക്ഷേത്രം , സെന്റ്. ആന്റണീസ് ദേവാലയം എന്നിവയാണ് ചാമക്കുന്നിലെ പ്രധാന ആരാധനാലയങ്ങൾ.

**സെൻറ്. ആൻ‌റ്റ‍ണീസ് ദേവാലയം** ചാമക്കുന്നിലെ ക്രിസ്തീയ ആരാധനാലയം ആണ്, ഇത് ഇരിഞ്ഞാലക്കുട രൂപതയിലാണ്. പിണ്ടിപ്പെരുന്നാൾ (ഇടവക തിരുന്നാൾ) എല്ലാ വർഷവും ജനുവരി മൂന്നാമത്തെ ആഴ്ച നടത്തുന്നു..

** ശ്രീ അയ്യപ്പ ക്ഷേത്രം** ചാമക്കുന്നിലെ പ്രധാന ഹിന്ദുമത ക്ഷേത്രം ആണ്. ഇതു കൂടാതെ മറ്റ് കുടുംബ ക്ഷേത്രങ്ങളും ചാമക്കുന്നിലുണ്ട് . "അയ്യപ്പ വിളക്ക്" ഒരു പ്രധാന ഉത്സവം.

## ചിത്രശാല


ചിത്രം:Chamakunnu-Thotuvarambu1.jpg|ചാമക്കുന്നിലെ നെൽ‌പ്പാടം
ചിത്രം:Chamakunnu-ml-Parakulam2.jpg|പാറക്കുളം
ചിത്രം:Chamakunnu-ml-AyyappaTempleChamakunnu.jpg|ശ്രീ അയ്യപ്പ ക്ഷേത്രം
ചിത്രം:Chamakunnu - St. Antonys Church.jpg|സെൻറ്. ആൻ‌റ്റ‍ണീസ് ദേവാലയം


## അവലംബം

 

## പുറത്തേക്കുള്ള കണ്ണികൾ

*  ചാമക്കുന്നിൻറെ ഉപഗ്രഹ ചിത്രം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഗബ്രിയേൽ ബാറ്റിസ്റ്റ്യൂട്ട

**ഗബ്രിയേൽ ഒമർ ബാറ്റിസ്റ്റ്യൂട്ട** ഒരു മുൻ അർജന്റീൻ ഫുട്ബോൾ താരമാണ്. *ബറ്റിഗോൾ* എന്ന വിളിപ്പേരിൽ അറിയപ്പെടുന്ന ഈ സ്ട്രൈക്കർ തന്റെ ക്ലബ്ബ് ഫുട്ബോളിൽ ഭൂരിഭാഗവും കളിച്ചത് ഇറ്റലിയിലെ എസിഎഫ് ഫിയോറെന്റക്കായാണ്. ഇറ്റാലിയൻ സീരി എയിൽ ഏറ്റവുമധികം ഗോളുകൾ നേടിയ എട്ടാമത്തെ കളിക്കാരൻ ഇദ്ദേഹമാണ്. 1991 മുതൽ 2003 വരെയുള്ള കാലയളവിൽ സീരി എയിൽ ഇദ്ദേഹം 318 മത്സരങ്ങളിൽ നിന്നായി 184 ഗോളുകൾ നേടി. അന്താരാഷ്ടതലത്തിൽ, അർജന്റീന ദേശീയ ഫുട്ബോൾ ടീമിനായി ഏറ്റവുമധികം ഗോളുകൾ നേടിയിട്ടുള്ളത് ഇദ്ദേഹമാണ്. 78 മത്സരങ്ങളിൽനിന്നായി 56 ഗോളുകൾ. മൂന്ന് ലോകകപ്പുകളിലും ഇദ്ദേഹം അർജന്റീനയെ പ്രതിനിധീകരിച്ചു. 2004-ൽ പെലെ  പ്രഖ്യാപിച്ച  ഫിഫ 100  ജീവിച്ചിരിക്കുന്നമഹാന്മാരായ ഫുട്ബോളർമാരുടെ പട്ടികയിൽ ബാറ്റിസ്റ്റ്യൂട്ടയും ഉൾപ്പെടുന്നു.

## പുറം കണ്ണികൾ

*    
* International statistics at rsssf
* 
*  Midfield Dynamo's 10 Heroes of the Copa América Batistuta listed in the top 10
* Gabriel Batistuta– Photo profile
*  

വർഗ്ഗം:ജീവചരിത്രം
വർഗ്ഗം:അർജന്റീനൻ ഫുട്ബോൾ കളിക്കാർ
വർഗ്ഗം:ഫെബ്രുവരി 1-ന് ജനിച്ചവർ
വർഗ്ഗം:1969-ൽ ജനിച്ചവർ
പോർട്ട് ബ്ലെയർ

ഇന്ത്യയിലെ കേന്ദ്രഭരണപ്രദേശമായ ആന്തമാൻ നിക്കോബാറിന്റെ തലസ്ഥാനമാണ്‌ **പോർട്ട് ബ്ലെയർ**(ഹിന്ദി: पोर्ट ब्लेयर)(ഇപ്പോൾ "**<big><u>ശ്രീ</u></big>** **വിജയപുരം**") ആന്തമാൻ ജില്ലയിൽ  തെക്കൻ ആന്തമാൻ ദ്വീപിന്റെ കിഴക്കൻ തീരത്തായാണ്‌ ഒരു മുനിസിപ്പാലറ്റിയായ പോർട്ട് ബ്ലെയർ സ്ഥിതിചെയ്യുന്നത്. ഇന്ത്യൻ കോസ്റ്റ് ഗാർഡിന്റെയും ഇന്ത്യൻ നാവികസേനയുടേയും താവളങ്ങൾ ഇവിടെ സ്ഥിതിചെയ്യുന്നു. 

1789-ൽ ഇവിടെ ഒരു ബ്രിട്ടീഷ്  ഈസ്റ്റ് ഇന്ത്യ കമ്പനിയുടെ കോളനിയുണ്ടാക്കാനായി വിഫലശ്രമമം നടത്തിയ ലെഫ്റ്റനന്റ് ആർചിബാൾഡ് ബ്ലെയറിന്റെ പേരിൽനിന്നുമാണ്‌ ഈ നഗരത്തിന്‌ പോർട്ട് ബ്ലെയർ എന്ന പേരുണ്ടായത്. പിന്നീട് 1858-ൽ ഇത് ഒരു ബ്രിട്ടീഷ് കോളനിയായി. വൈപ്പർ ദ്വീപ് എന്നായിരുന്നു ഈ ദ്വീപിനെ നേരത്തെ വിളിച്ചിരുന്നത്, ലെഫ്റ്റനന്റ് ബ്ലെയറിന്റെ കപ്പലായിരുന്ന *ദ വൈപർ* എന്നതിൽനിന്നുമുണ്ടായ പേരാണിത്. 

[thumb|[ആന്തമാൻ നിക്കോബാർ|ആന്തമാൻ നിക്കോബാറിന്റെ ഭൂപടം, പോർട്ട് ബ്ലെയർ|നടുവിൽ]]

## അവലംബങ്ങൾ


വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
വർഗ്ഗം:ആന്തമാൻ നിക്കോബാർ ദ്വീപുകളിലെ പട്ടണങ്ങൾ
വർഗ്ഗം:ഇന്ത്യയിലെ കേന്ദ്രഭരണപ്രദേശങ്ങളുടെ തലസ്ഥാനങ്ങൾ
വിജേന്ദർ കുമാർ

ഇന്ത്യയുടെ ഒരു ബോക്സിങ് കായികതാരമാണ് **വിജേന്ദർ കുമാർ** (ജനനം: ഒക്ടോബർ 29, 1985). ബെയ്ജിങ് ഒളിമ്പിക്‌സിൽ 75 കിലോഗ്രാം മിഡിൽവെയ്റ്റ് വിഭാഗത്തിൽ ഇദ്ദേഹം വെങ്കലമെഡൽ കരസ്ഥമാക്കി. ഒളിമ്പിക്സ് ബോക്സിങ്ങിൽ ഇന്ത്യയ്ക്കുവേണ്ടി മെഡൽ നേടുന്ന ആദ്യ കായികതാരമാണ് വിജേന്ദർ.

ക്യൂബയുടെ എമലോ കൊറിയ ബെയൂക്സിനോടാണ് വിജേന്ദർ സെമിയിൽ പരാജയപ്പെട്ടത്. നേരത്തെ ഇക്വഡോറിന്റെ കാർലോസ് ഗോംഗോറയെ ക്വാർട്ടറിൽ തോല്പിച്ച് സെമിയിൽ കടന്നതിനാൽ ഇദ്ദേഹം ഇന്ത്യയ്ക്ക് ഒരു മെഡൽ ഉറപ്പാക്കിക്കഴിഞ്ഞു.

ഷൂട്ടിങ്ങിൽ അഭിനവ് ബിന്ദ്രയും (സ്വർണ്ണം) ഗുസ്തിയിൽ സുശീൽ കുമാറും (വെങ്കലം) ബെയ്ജിങ് ഒളിമ്പിക്‌സിൽ ഇന്ത്യയ്ക്കുവേണ്ടി മെഡൽ നേടിയിരുന്നു. വിജേന്ദറിന്റെ വെങ്കലമെഡൽ കൂടിയായതോടെ ഇന്ത്യയ്ക്ക് 2008 ഒളിമ്പിക്സിൽ 3 മെഡലുകളായി.

## അവലംബം


വർഗ്ഗം:ഇന്ത്യൻ ബോക്സിങ് താരങ്ങൾ
വർഗ്ഗം:ഇന്ത്യയുടെ ഒളിമ്പിക് മെഡൽ ജേതാക്കൾ
വർഗ്ഗം:2008 ബെയ്‌ജിങ്ങ് ഒളിമ്പിക്സിലെ മെഡൽ ജേതാക്കൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
വർഗ്ഗം:1985-ൽ ജനിച്ചവർ
വലിയപറമ്പ്, തൃശ്ശൂർ

തൃശ്ശൂർ ജില്ലയിൽ  മാള ഗ്രാമപഞ്ചായത്തിലും‍, അന്നമനട ഗ്രാമപഞ്ചായത്തിലുമായി സ്ഥിതി ചെയ്യുന്ന ഒരു സ്ഥലമാണു **വലിയപറമ്പ്**. മാളയിൽ നിന്നും എറണാകുളത്തേക്ക് പോകുന്ന വഴിയിൽ സ്ഥിതി ചെയ്യുന്ന സ്ഥലമാണ് വലിയപറമ്പ്. മാളയോട് തൊട്ടു കിടക്കുന്ന സ്ഥലമായാലും അന്നമനട പഞ്ചായത്തിൽ പെടുന്ന ഭാഗമാണ് വലിയപറമ്പിലെ ഭൂരിഭാഗം പ്രദേശങ്ങളും. പ്രശസ്തമായ സ്നേഹഗിരി മഠം ഇവിടെ സ്ഥിതി ചെയ്യുന്നു. സ്നേഹഗിരി ഇംഗ്ലീഷ് മീഡിയം സ്കൂൾ ഇവിടുത്തെ പ്രധാന ഒരു വിദ്യഭ്യാസ സ്ഥാപനമാണ്‌‍. മാള ആസ്ഥാനമാക്കിയുള്ള മെറ്റ് സ്വാശ്രയ എൻ‌ജീനീയറിംഗ് കോളെജും ഇവിടെയാണ് സ്ഥിതി ചെയ്യുന്നത്. 

അന്നമനട, മാള, കുഴൂർ, കുഴൂർ, എരവത്തൂർ, കൊച്ചുകടവ്, വെണ്ണൂർ, കോട്ടമുറി എന്നിവ സമീപം പ്രദേശങ്ങളാണ്  

## എത്തിച്ചേരാനുള്ള വഴി
*ഏറ്റവും അടുത്തുള്ള റെയിൽ‌വേ സ്റ്റേഷൻ: ചാലക്കുടി.
*ഏറ്റവും അടുത്തുള്ള വിമാനത്താവളം: കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വലിയപറമ്പ് (വിവക്ഷകൾ)

**വലിയപറമ്പ്** എന്ന സ്ഥലനാമം താഴെ പറയുന്ന സ്ഥലങ്ങളെ സൂചിപ്പിക്കാനുപയോഗിക്കാം.
*വലിയപറമ്പ്, കാസർഗോഡ് ജില്ല -കാസർഗോഡ് ജില്ലയിലെ വലിയപറമ്പ്
*വലിയപറമ്പ് - തൃശ്ശൂർ ജില്ലയിലെ മാള ഗ്രാമപഞ്ചായത്തിലുള്ള ഒരു ഗ്രാമം
ചിറക്കടവു വേലകളി

ചിറക്കടവു വേലകളി പണ്ട്‌ വഞ്ഞിപ്പുഴ തമ്പുരാന്റെ ആധിപത്യത്തിലായിരുന്നു ചിറക്കടവ്‌, ചെറുവള്ളി,പെരുവന്താനം ക്ഷേത്രങ്ങൾ. നാട്ടുപ്രമാണിമായിരുന്ന മാലമല കൈമൽ, കാമനാമഠം പണിക്കർ, കാരിയിൽ കാരണവ,ർ എന്നിവരുടെ നേതൃത്വത്തിൽ തമ്പുരാന്റെ സംരക്ഷണത്തിനായി നായർ പട്ടാളമുണ്ടായിരുന്നു. തമ്പുരാന്റെ ആധിപത്യം കഴിഞ്ഞപ്പോൾ, അവരെ ചിറക്കടവു മഹാദേവന്റെ അംഗരക്ഷകരാക്കി,രണ്ടു സംഘമാക്കി. അമ്പലപ്പുഴ വേലകളിയുടെ വേഷമായ ചുമന്ന പട്ട്‌ തലയിൽ കെട്ടിയ തലപ്പാവ്‌ വെള്ളമുണ്ടിനു മുകളിൽ ചുമന്ന പട്ടു കൊണ്ടുള്ള ഉടുത്തുകെട്ടുംസ്വീകരിച്ചു. ഓച്ചിറക്കളിയിലെ വാളും പരിചയും ആയുധമാക്കി. ഉത്സവത്തിനു വേലകളി സ്ഥിരമാക്കി. മാമൽക്കൈമളുടേത്‌ തെക്കുംഭാഗം. കാമനമഠം പണിക്കരുടേത്‌ വടക്കുംഭാഗം. ഏഴാം ഉത്സവത്തിനു തെക്കും ഭാഗം. എട്ടാം ഉത്സവത്തിനു വടക്കും ഭാഗം. ഒൻപതിനും പത്തിനുംഇരുവരും ചേർന്നു " കൂടിവേല".

## ഇതുംകാണുക
* വേലകളി

വർഗ്ഗം:ക്ഷേത്രാചാരങ്ങൾ
ശ്രേണി

ഗണിതശാസ്ത്രത്തിൽ  അനുക്രമത്തിലെ പദങ്ങളുടെ തുകയായാണ് **ശ്രേണികൾ**(*Series*) നിർമ്മിക്കുന്നത്.ഗണിതശ്രേണികൾ പലവിധമുണ്ടെങ്കിലും അനന്തം പദമുള്ളവയേയാണ് ശ്രേണി എന്ന പദം സൂചിപ്പിക്കുന്നത്.

## അനന്തശ്രേണി
ഗണിതശാസ്ത്രത്തിൽ, അനവസാനമായി തുടർന്നുപോകുന്ന അനുക്രമപദങ്ങൾ (sequences of terms) + (അധികം), -(ന്യൂനം) എന്നീ ക്രിയാചിഹ്നങ്ങൾകൊണ്ട് ഘടിപ്പിച്ചാലുണ്ടാകുന്ന വാക്യമാണ് **അനന്തശ്രേണി**(Infinite series).

അനന്തശ്രേണികൾ(Infinite Series) രണ്ട് തരത്തിലാവാം
* അഭിസാരി ശ്രേണി(Convergent series)
പദങ്ങളുടെ തുക ഒരു പ്രത്യേകമൂല്യം നൽകണം.
ഉദാ:ഫാക്ടോറിയൽ ശ്രേണി
* വിവ്രജ ശ്രേണി(Divergent Series)
ഇവിടെ സങ്കലനമൂല്യം കണ്ടെത്താനാവില്ല

1, 2, 3...., n, ... ഏറ്റവും ലളിതമായ അനുക്രമമാണിത്.

1 + 2 + 3 + ... + n + ...=∞σ n=1n  ; 1+1/22+1/32+........+1/n2+ .....=∞σn=1 1/n2
മുതലായവ അനന്തശ്രേണികളാണ്. ∞σn=1 n,∞σn=1 1/n

എന്നിവയുടെ ആകെത്തുകയും അനന്തമാണ്. എന്നാൽ ∞σn=1 1/n2; ∞σn=1 1/n3;...

എന്നിവയുടേത് അനന്തമല്ല. ആദ്യത്തെ തരത്തിന് അപകേന്ദ്രശ്രേണി (Divergent series) എന്നും രണ്ടാമത്തേതിന് അഭികേന്ദ്രശ്രേണി (Convergent series) എന്നും പറയുന്നു.

ഏതെങ്കിലുമൊരു പദത്തോട് ഒരു സ്ഥിരസംഖ്യ തുടർച്ചയായി ചേർത്താൽ ഉണ്ടാകുന്ന പദങ്ങൾ കൂട്ടിച്ചേർത്തു സ്ഥിരവ്യത്യാസശ്രേണി (Arithmetic series) ഉണ്ടാക്കാം. അതുപോലെ ആദ്യപദത്തെ തുടർച്ചയായി ഗുണിച്ചാലുണ്ടാകുന്ന പദങ്ങൾ ക്രമത്തിൽ കൂട്ടിയാൽ ജ്യാമിതീശ്രേണി (Geometric series) ഉണ്ടാകുന്നു. സ്ഥിരവ്യത്യാസശ്രേണിയിലെ പദങ്ങളുടെ വ്യുത്ക്രമങ്ങൾ ചേർത്താൽ ഹാർമോണികശ്രേണിയും (Harmonic series) ഉണ്ടാകുന്നു. 2 + 5 + 8 + 11 +....; 8 + 4 + 2 +1+1/2 + 1/4 +......;1/2 +1/5+ 1/8+1/11+... എന്നിവ ഇവയ്ക്കു ക്രമത്തിൽ ഉദാഹരണങ്ങളാണ്.

അഭികേന്ദ്രശ്രേണി, അപകേന്ദ്രശ്രേണി എന്നീ തരംതിരിവുകൾ ഗണിതശാസ്ത്രത്തിലെ അനാലിസിസ് എന്ന ശാഖയിലെ മുഖ്യ പ്രശ്നമാണ്. ഗണിതശാസ്ത്രത്തിൽ നിത്യപ്രയോഗത്തിലുള്ള പല ശ്രേണികളും ഉണ്ട്. 1-1/2+1/3-1/4......=log2;1- 1/3 +1/5 - 1/7 +1/9 ...=π/4

(ലൈബ്നിറ്റസ് ശ്രേണി);

1 + 1/22 +1/32+........=&pi2/6

1 + 1/22 +1/32+........=&pi2/8

1 + 1/1 +1/1*2+1/1*2*3 +.......=e=2.7182818....

പദങ്ങളുടെ എണ്ണം ക്ലിപ്തമാണെങ്കിൽ ആ ശ്രേണിക്ക് ക്ലുപ്തശ്രേണി അഥവാ സാന്തശ്രേണി (finite series) എന്നുപറയുന്നു. സാന്തശ്രേണി ഗണിതശാസ്ത്രത്തിൽ ഒരു പ്രശ്നമല്ല; അനന്തശ്രേണിയാണ് പ്രശ്നമാകാറുള്ളത്. 

വർഗ്ഗം:ഗണിതം
അനുക്രമം

right|thumb|250px|An infinite sequence of real numbers (in blue). This sequence is neither increasing, nor decreasing, nor convergent. It is however bounded.
ഗണിതശാസ്ത്രത്തിൽ പ്രത്യേക ക്രമമുള്ള സംഖ്യകളുടെ ഗണത്തേയാണ് **അനുക്രമം**(Sequence) എന്ന പദം കൊണ്ടുദ്ദേശിക്കുന്നത്.ഇതിലെ സംഖ്യകളെ പദങ്ങൾ എന്നാണ് പറയുന്നത്.പദങ്ങളുടെ ആകെ എണ്ണത്തെ നീളം എന്ന് പറയുന്നു.ഇതിലെ ഓരോ പദത്തേയും അതിന്റെ സ്ഥാനവുമായി ബന്ധപ്പെടുത്തിയ ഒരു ബീജീയ ഫലനം കൊണ്ട് സൂചിപ്പിക്കാം.
## വിവിധതരം അനുക്രമങ്ങൾ
ഉപ‌അനുക്രമം(Subsequence)എന്നാൽ തന്നിരിക്കുന്ന അനുക്രമത്തിൽ നിന്നും ചില പദങ്ങളെ ഒഴിച്ചുനിർത്തി നിർമ്മിക്കുന്നു.പദങ്ങളുടെ ആപേക്ഷികസ്ഥാനത്തെ ഇത് ബാധിക്കുന്നില്ല.

പരിമിതമായ എണ്ണം പദങ്ങൾ ഉള്ള അനുക്രമമാണ് പരിബദ്ധ‌അനുക്രമം(Finite Sequence).അനന്തം പദങ്ങളുള്ള അനുക്രമമാണ് അനന്ത‌അനുക്രമം(Infinite Sequence)

വർഗ്ഗം:ഗണിതം
പോളിടെൿനിക്

ഗ്രീക്ക് വാക്കുകളായ *പോളി* (polý), *ടെക്നിക്കോസ്* (tekhnikós) എന്നിവയിൽനിന്നാണ് **പോളിടെൿനിക്** എന്ന പദത്തിൻറെ ഉത്ഭവം. അനേകം ടെക്നിക്കുകൾ അഥവാ സാങ്കേതിക വിദ്യകൾ എന്ന അർത്ഥമാണ് ഈ വാക്കുകൾ തരുന്നത്. ഇന്ത്യയിലെ പോളിടെൿനിക് വിദ്യാഭ്യാസ സ്ഥാപനങ്ങൾ പലതരത്തിലുള്ള സാങ്കേതിക വിദ്യാഭ്യാസവകുപ്പുകളിൽ വ്യത്യസ്ത രീതിയിലുള്ള കോഴ്സുകൾ നൽ‌കുന്നു. 

ഇന്ത്യയിലെ പോളിടെൿനിക് വിദ്യാഭ്യാസ സ്ഥാപനങ്ങൾ കേന്ദ്രസർക്കാറിന്റെ മനുഷ്യവിഭവ മന്ത്രാലയത്തിനു കീഴിലുള്ള ഉന്നത വിദ്യാഭ്യാസ വകുപ്പിന് കീഴിലാണ് പ്രവർത്തിക്കുന്നത്. ഇന്ത്യയിലെ ഓരോ സംസ്ഥാ‍നത്തിലെയും സാങ്കേതിക വിദ്യാഭ്യാസ വകുപ്പാണ് അതത് സംസ്ഥാനത്തെ പോളിടെൿനിക്കുകളുടെ ഭരണം നടത്തുന്നത്.

## പലതരം പോളിടെൿനിക്കുകൾ
ഇന്ത്യയിൽ വിവിധതരത്തിലുള്ള പോളിടെൿനിക്കുകൾ നിലവിലുണ്ട്. ഇവ പല സാങ്കേതികശാഖകളിലായി വിവിധ തരം ഹ്രസ്വകാല, മുഴുനീള കോഴ്സുകൾ നൽകുന്നു.

* ഗവൺ‌മെന്റ് പോളിടെൿനിക്കുകൾ - ഓരോ സംസ്ഥാന സർക്കാറുകൾ നടത്തി വരുന്ന പോളിടെൿനിക്കുകൾ.
* വനിതാ പോളിടെൿനിക്കുകൾ - ഇന്ത്യയിലെ സ്ത്രീകളുടെ സാങ്കേതിക വിദ്യാഭ്യാസം മെച്ചപ്പെടുത്തുവാൻ വേണ്ടി സ്ത്രീകൾക്ക് അനുയോജ്യമാ‍യ സാങ്കേതിക വിദ്യാഭ്യാസം നൽകുന്നു. 
* സ്വകാര്യ പോളിടെൿനിക്കുകൾ - ഭാഗികമോ, മുഴുവനോ സ്വകാര്യപങ്കാളിത്തമുള്ള പോളിടെൿനിക്കുകൾ. 
## ഇതും കാണുക
കേരളത്തിലെ പോളിടെൿനിക് കോളേജുകളുടെ പട്ടിക

## പുറത്തേക്കുള്ള കണ്ണികൾ

മനുഷ്യവിഭവ മന്ത്രാലയം 

ഉന്നത വിദ്യാഭ്യാസ വകുപ്പ് 

ഇന്ത്യയിലെ പോളിടെൿനിക്കുകളുടെ ലിസ്റ്റ്- ഒരു അനൌദ്യോഗിക വെബ് സൈറ്റ് 

വർഗ്ഗം:സാങ്കേതികവിദ്യാഭ്യാസം
വർഗ്ഗം:അപൂർണ്ണ ലേഖനങ്ങൾ
ആമിർ ഖാൻ

ഇന്ത്യൻ ചലച്ചിത്രനടനും, ചലച്ചിത്രനിർമ്മാതാവുമാണ്‌ **ആമിർ ഖാൻ**. (; (ഉർദു:), (Devanāgarī: आमिर ख़ान), ജനനം:  **ആമിർ ഹുസൈൻ ഖാൻ**; മാർച്ച് 14, 1965) . പ്രേക്ഷകശ്രദ്ധ നേടിയ അനേകം ചിത്രങ്ങളിലൂടെ ഉർദു-ഹിന്ദി ചലച്ചിത്ര രംഗത്തെ ഒന്നാംകിട നടനാണെന്ന് ആമിർ തെളിയിച്ചിട്ടുണ്ട്.താരേ സമീൻ പർ എന്നാ ചിത്രത്തിലുടെ തന്റെ സംവിധാനമികവും ആമിർ തെളിയിച്ചു . കലാമുല്യമുള്ള ചലച്ചിത്രങ്ങൾ തിരഞ്ഞെടുക്കുന്നതിൽ പ്രസിദ്ധനാണ് ആമിർ.

### അഭിനയിച്ച സിനിമകൾ

### പിന്നണിഗായകൻ

### നിർമ്മാതാവ്

### കഥാകൃത്ത്/സം‌വിധായകൻ

## പുറത്തേക്കുള്ള കണ്ണികൾ
* 
* Aamir Khan's Official Site

## അവലംബം

വർഗ്ഗം:1965-ൽ ജനിച്ചവർ
വർഗ്ഗം:മാർച്ച് 14-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഉർദുചലച്ചിത്ര നടന്മാർ
വർഗ്ഗം:മികച്ച നടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സം‌വിധായകനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്ര തിരക്കഥാകൃത്തുക്കൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
പടിപ്പുര

thumb|250px|വലത്ത്‌|പടിപ്പുര കേരളാശൈലിൽ
അടച്ചുകെട്ടിയ മതിൽക്കെട്ടിനുള്ളിലേക്ക് കടക്കുവാനായുള്ള മേൽക്കൂരയോടു കൂടിയ  പ്രവേശനദ്വാരമാണ് **പടിപ്പുര**. **കൊട്ടിയമ്പലം** എന്നും ഇവയ്ക്കു പേരുണ്ട്‌. കേരളീയ ഗൃഹനിർമ്മാണ രീതിയിൽ പടിപ്പുരകൾക്ക് വലിയ സ്ഥാനമുണ്ടായിരുന്നു. പടിപ്പുരയും അതിനോട്‌ ചേർന്നുള്ള മതിൽക്കെട്ടും പലവിധമായ ബാഹ്യഭീഷണികളിൽ നിന്നും ഗൃഹസ്ഥർക്ക് സുരക്ഷിതത്വം നൽകിയിരുന്നു. വീട്ടുകാർക്ക് പുറംകാഴ്ചകൾ കാണുന്നതിനുള്ള ഒരു മാർഗ്ഗമായും വഴിയാത്രക്കാർക്ക്‌ ഒരു വിശ്രമസ്ഥലമായും പടിപ്പുരകൾ പ്രയോജനപ്പെട്ടിരുന്നു.

## ചരിത്രം
ക്ഷേത്രങ്ങൾക്ക്‌ ഗോപുരം എന്ന സങ്കല്പത്തിൽ നിന്നുമാവാം വീടുകൾക്ക്‌ പടിപ്പുര എന്ന ആശയം ഉരുത്തിരിഞ്ഞത്‌.  ആദ്യകാലങ്ങളിൽ പ്രധാനപാതകളോടു ചേർന്നുള്ള ഭവനങ്ങളിലായിരുന്നു പൊതുവേ പടിപ്പുരകൾ ഉണ്ടായിരുന്നത്. എന്നാൽ പിൽക്കാലത്ത് ഇതു വ്യാപകമായ ഒരു ശൈലിയായി. തടികൊണ്ടു പണിത് ഓലമേഞ്ഞ പടിപ്പുര കാലം മാറിയപ്പോൾ, ഓടുമേഞ്ഞു കുമ്മായം പൂശിയതായി. 

പ്രവേശനകവാടത്തിന്‌ മാത്രം പ്രാധാന്യം കല്പിച്ചിരുന്ന ചെറിയ പടിപ്പുരകൾ മുതൽ രണ്ട്‌ നിലയുളള പടിപ്പുരമാളികകൾ വരെ നിലവിലുണ്ടായിരുന്നു. വലിയ പ്രഭു കുടുംബങ്ങളിലായിരുന്നു പടിപ്പുര മാളികകളുണ്ടായിരുന്നത്. താഴത്തെനിലയിൽ പാറാവും, മുകളിൽ ആശ്രിതർക്കും അകന്ന ബന്ധുജനങ്ങൾക്കും താമസിക്കുവാനും, ശത്രുവീക്ഷണത്തിനും ഉള്ള സൗകര്യങ്ങൾ ഇത്തരം പടിപ്പുരമാളികകളിൽ നിലവിലുണ്ടായിരുന്നു. പ്രഭുക്കന്മാർ പലതരം വിശേഷപ്പെട്ട അലങ്കാരപ്പണികളോടു കൂടിയ പടിപ്പുര അഭിമാനമായി കണ്ടിരുന്നു. സ്ഥാനവലിപ്പം കുറഞ്ഞവരായി ഗണിക്കപ്പെട്ടിരുന്നവർ  മുളമ്പടികളും മൺമതിലുകളും കെട്ടിയടച്ചു പടിപ്പുരകൾ സ്ഥാപിച്ചിരുന്നു.

പടിപ്പുര നിർമ്മാണത്തിന്‌ തച്ചുശാസ്‌ത്രം നിയതമായ സ്ഥാനങ്ങൾ വിധിച്ചിരുന്നു. വീടിന്‌ അഭിമുഖമായുളള പടിപ്പുര നിർമ്മാണരീതിയാണ്‌ പ്രധാനമായി നിലനിന്നിരുന്നതെങ്കിലും വാസ്‌തുവിന്റെ നാലുഭാഗത്തും പടിപ്പുരകൾ ആവാമായിരുന്നു. ഈ നാലെണ്ണത്തിനും പ്രത്യേകം പ്രത്യേകം സ്ഥാനങ്ങളും നിർണ്ണയിക്കപ്പെട്ടിരുന്നു. 

ഇടക്കാലത്ത് ഗൃഹനിർമ്മാണ രീതിയിൽ പടിപ്പുരകൾ അപ്രധാനമായെങ്കിലും ഇപ്പോൾ കേരളത്തിന്റെ പലഭാഗങ്ങളിലും വീടുകൾക്ക് പടിപ്പുരകൾ പണിതുവരുന്നുണ്ട്. തടികൊണ്ടുള്ളതും കുമ്മായം പൂശിയതുമായ പടിപ്പുരകൾക്ക് പകരം കോൺക്രീറ്റിലുള്ളവയാണ് ആധുനിക കാലത്ത് കൂടുതലായുള്ളത്.

## പടിപ്പുര - പഴംചൊല്ലുകളിൽ
'പടിപ്പുര' അല്ലെങ്കിൽ 'കൊട്ടിയമ്പലം' ചേർത്തുള്ള  പല പഴംചൊല്ലുകളും മലയാളത്തിലുണ്ട്: 
*"പുരയേക്കൾ വലിയ പടിപ്പുര"
*"ഇരിപ്പിടം കെട്ടിയേ പടിപ്പുര കെട്ടാവൂ"
*"പടിപ്പുര വിറ്റാൽ പഞ്ഞം തീരുമോ?"
*"പട്ടി കുരച്ചാൽ പടിപ്പുര തുറക്കുമോ?"
*"ഇട്ടിയമ്മ തുള്ളിയാൽ കൊട്ടിയമ്പലം വരെ" .

## അവലംബം

*"പുനർജ്ജനിക്കുന്ന പടിപ്പുരകൾ ", മുരളീധരൻ തഴക്കര, "സാഹിത്യ പോഷിണി" ഡിസംബർ 2005

വർഗ്ഗം:വാസ്തുകല
ഡിക്ക് ഫോസ്ബറി

ഹൈജമ്പ് എന്ന കായികമൽസര ഇനത്തിൽ വിപ്ലവകരമായ മാറ്റം വരുത്തിയ അമേരിക്കക്കാരനായ കായികതാരമാണ്‌ **റിച്ചാർഡ് ഡഗ്ലസ് (ഡിക്ക്) ഫോസ്ബറി** (ജനനം: മാർച്ച് 6, 1947). *ഫോസ്ബറി ഫ്ലോപ്പ്* എന്ൻ പിൽക്കാലത്ത് പ്രശസ്തമായ, ഇപ്പോൾ എല്ലാവരും ഉപയോഗിക്കുന്ന, പുറം തിരിഞ്ഞു ബാറിനു മുകളിലൂടെ ചാടുന്ന രീതിയുടെ ഉപജ്ഞാതാവാണ്‌ ഡിക്ക് ഫോസ്ബറി.

1947 മാർച്ച് 6-ന്‌ അമേരിക്കയിലെ ഒറിഗണിലെ പോർട്ട്‌ലാൻഡിൽ ജനിച്ച ഡിക്ക് ഫോസ്‌ബറി പതിനാറാം വയസ്സിൽ മെഡ്‌ഫോർഡ് ഹൈസ്കൂളിൽ പഠിക്കുമ്പോഴാണ് പുതിയ ചാട്ടത്തിന്റെ ഈ ശൈലി രൂപപ്പെടുത്തിയത്. 1968-ലെ മെക്സിക്കോ ഒളിമ്പിക്സിൽ ഹൈജമ്പിൽ സ്വർണ്ണം നേടിയിട്ടുണ്ട്.

## പുറത്തേക്കുള്ള കണ്ണികൾ
*സൺ വാലി ഗൈഡ്
*യൂറ്റ്യൂബ് വീഡിയോ
## അവലംബം
* റിച്ചാർഡ് ഫോസ്ബറി: ഹൈജമ്പ് റെവല്യൂഷൻ!

വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:ജീവചരിത്രം
വർഗ്ഗം:മാർച്ച് 6-ന് ജനിച്ചവർ
വർഗ്ഗം:1947-ൽ ജനിച്ചവർ
വർഗ്ഗം:അമേരിക്കൻ അത്‌ലറ്റുകൾ
വർഗ്ഗം:2023-ൽ മരിച്ചവർ
ശ്രീരാമ പോളിടെൿനിക്, വലപ്പാട്

കേരളത്തിലെ തൃശ്ശൂർ ജില്ലയിൽ തൃപ്രയാർ എന്ന സ്ഥലത്ത് സ്ഥിതി സർക്കാർ ഉടമസ്ഥതയിൽ പ്രവർത്തിക്കുന്ന ഒരു തൊഴിലധിഷ്ഠിത വിദ്യാഭ്യാസ സ്ഥാപനമാണ്‌ **ശ്രീരാമ പോളിടെൿനിക്**. ഇത് കേരള സർക്കാരിന്റെ സാങ്കേതിക വിദ്യാഭ്യാസ വകുപ്പിന്റെ കീഴിൽ പ്രവർത്തിക്കുന്ന ഒരു വിദ്യാഭ്യാസ സ്ഥാപനമാണ്.

## സ്ഥാപന ചരിത്രം
സ്വകാര്യ പങ്കാളിത്തത്തിൽ 1958ലാണ് ശ്രീരാമ പോളിടെൿനിക് സ്ഥാപിതമായത്. പിന്നീട് 1972 ൽ ഇത് സർക്കാർ ഏറ്റെടുത്തു. 1983ൽ രജത ജൂബിലി വർഷം ഇവിടെ ഓഡിറ്റോറിയം സ്ഥാപിക്കപ്പെട്ടു. 1993ൽ ശ്രീരാമ പോളിടെൿനിക് കനേഡിയൻ കമ്മ്യൂണിറ്റി ഓഫ് കോളേജസ്സുമായി ചേർന്ന് പോളിടെൿനികിന്റെ വികസനത്തിനും മെച്ചപ്പെട്ട വിദ്യാഭ്യാസ സൌകര്യങ്ങൾക്കും വേണ്ടി ഒരു അന്താരാഷ്ട്ര പ്രൊജക്ട് തുടങ്ങി.

## നിലവിലുള്ള സാങ്കേതിക പഠന ശാഖകൾ
### മുഴുനീള ശാഖകൾ (കാലയളവ് - മൂന്നു കൊല്ലം)

* ഇലക്ട്രിക്കൽ 
* മെക്കാനിക്കൽ 
* സിവിൽ 
* കം‌പ്യൂട്ടർ
* ഇലക്ട്രോണിക്സ്

ആകെ സീറ്റുകൾ - 285
### ഹ്രസ്വകാല ശാഖകൾ

* ഡെസ്ക് ടോപ്പ് പബ്ലിഷിം‌‌ഗ്
* ഫോട്ടോഷോപ്പ്
* ടെയ്‌ലറിംഗ്
* അം‌ബ്രല ഫിറ്റിം‌ഗ്
* ഇലക്ട്രികൽ ടെക്നീഷ്യൻ
* ഫുഡ് പ്രോസസ്സിം‌ഗ്
* ചെയർ കാനിം‌ഗ്
* മോട്ടോർ വൈൻ‌ഡിം‌ഗ്
* ഫാബ്രിക് വൈൻ‌ഡിം‌ഗ്
* മഷീൻ എം‌ബ്രോയ്‌ഡറി

## പുറത്തേക്കുള്ള കണ്ണികൾ

ശ്രീരാമ പോളിടെൿനിക് - ഔദ്യോഗികവെബ് സൈറ്റ് 

## അവലംബം


വർഗ്ഗം:വിദ്യാഭ്യാസസ്ഥാപനങ്ങൾ
വർഗ്ഗം:കേരളത്തിലെ പോളിടെൿനിക്കുകൾ
റാഞ്ചി

ഇന്ത്യയിലെ സംസ്ഥാനമായ ഝാ‍ർഖണ്ഡിന്റെ തലസ്ഥാനമാണ്‌ **റാഞ്ചി** (ഹിന്ദി: राँची). വെള്ളച്ചാട്ടങ്ങളുടേയും തടാകങ്ങളുടെയും നഗരം എന്നാണ്‌ ഈ നഗരത്തെ വിശേഷിപ്പിച്ചുവരുന്നത്.. റാഞ്ചി ജില്ലയുടെ‍ ആസ്ഥാനം കൂടിയാണിത്.

## ഭൂമിശാസ്ത്രം

ഉത്തര അക്ഷാംശം 23°21′ പൂർവ്വ രേഖാംശം 85°20′ സമുദ്രനിരപ്പിൽ നിന്നും 620 മീറ്റർ ഉയരത്തിലായാണ്‌  റാഞ്ചി സ്ഥിതിചെയ്യുന്നത്. ചെറിയ നാഗപ്പൂർ പീഠഭൂമിയുടെ(ഛോട്ടാ നാഗപ്പൂർ പീഠഭൂമി) തെക്കുഭാഗത്തായാണ്‌ ഈ നഗരം സ്ഥിതിചെയ്യുന്നത്.

## കാലാവസ്ഥ

മാർച്ച് മുതൽ ജൂൺ വരെയുള്ള വേനൽക്കാലത്ത് താപനില 37&nbsp;°C വരെ ഉയരാറുണ്ട് - നവംബർ മുതൽ ജനുവരി വരെ ശൈത്യകാലത്ത് താപനില 3&nbsp;°C വരെ താഴുന്നു. ജൂൺ പകുതി മുതൽ ഒക്ടോബർ ആദ്യം വരെയുള്ള വർഷകാലത്ത്  1100 മില്ലീമീറ്റർ മഴ ലഭിക്കുന്ന ഇവിടത്തെ ആകെ വർഷപാതം 1530 മില്ലീമീറ്റർ ആണ്‌.

## ഗതാഗതം
റാഞ്ചിയിൽക്കൂടി കടന്നുപോകുന്ന ദേശീയപാത 23, ദേശീയപാത 33, ഇവിടെനിനും തുടങ്ങുന്ന ദേശീയപാത 75 എന്നിവ ഈ നഗരത്തെ മറ്റുപ്രധാനനഗരങ്ങളുമായി ബന്ധിപ്പിക്കുന്നു. ഭാരതത്തിലെ മറ്റു പ്രധാന നഗരങ്ങളിലേക്ക് ഇവിടെനിന്നും റെയിൽ  സർവ്വീസുകളും വിമാനസർവ്വീസുകളുമുണ്ട്. 

## അവലംബങ്ങൾ


വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
വർഗ്ഗം:ഝാർഖണ്ഡിലെ പട്ടണങ്ങൾ
ബാർക്കർ സിദ്ധാന്തം

ഇംഗ്ളീഷ്‌ ഭിഷഗ്വരനായ ഡോ. ഡേവിഡ്‌ ബാർക്കർ മുന്നോട്ടുവെച്ച സിദ്ധാന്തമാണ് **ബാർക്കർ സിദ്ധാന്തം**. ജനിക്കുമ്പോൾ ഭാരം കുറഞ്ഞ കുട്ടികൾ വലുതാകുമ്പോൾ, അവരിൽ രക്തസമ്മർദ്ദം, ഹൃദ്രോഗം, മസ്തിഷ്കാഘാതം, പ്രമേഹം, പൊണ്ണത്തടി തുടങ്ങിയ "മെറ്റബോളിക്‌ രോഗങ്ങൾ" (MetS) കൂടുതലായിക്കാണപ്പെടുന്നു എന്നതാണ് ഈ സിദ്ധാന്തം.

മുതിർന്ന ഒരാളുടെ രോഗാവസ്ഥ, അയാൾ ഗർഭസ്ഥശിശുവായിരുന്നപ്പോൾ മാതാവിനുണ്ടായിരുന്ന ആരോഗ്യസ്ഥിതിയുമായി ബന്ധപ്പെട്ടിരിക്കുന്നു, എന്നു ശാസ്ത്രീയമായി തെളിയിച്ചത്‌ ഡോ. ഡേവിഡ്‌ ബാർക്കറാണ്‌. ഇതിൻറെ അടിസ്ഥാനത്തിൽ വിവിധരാജ്യങ്ങളിൽ നിരവധി പഠനങ്ങൾ നടത്തപ്പെട്ടു. 200ലേറെ പഠനങ്ങൾക്കു ബാർക്കർ തന്നെ നേതൃത്വം നൽകി.

75 വർഷം മുമ്പ്‌ ഇംഗ്ളണ്ടിൽ ജനിച്ചിരുന്ന കുട്ടികളിൽ പത്തു ശതമാനവും ഒരു വയസ്സിനു മുൻപേ മരിച്ചു പോയിരുന്നു. 1899-1903 കാലത്തെ ബോവർ യുദ്ധത്തിൽ ബ്രിട്ടീഷ്‌ പട്ടാളത്തിൽ ചേരാൻ ചെന്ന ആളുകളിൽ മൂന്നിൽ രണ്ടു പേരേയും മോശമായ ആരോഗ്യം എന്ന പേരിൽ തിരിച്ചയച്ചിരുന്നു. ഇംഗ്ളീഷ്‌കാരുടെ വംശം അന്യം നിന്നു പോകുമെന്നു പേടിച്ച ഹെർഫോർഡ്ഷെയർ മെഡിക്കൽ ഓഫീസ്സർ, പ്രസ്തുത പ്രദേശത്തെ ഹെൽത്തു വിസിറ്ററായിരുന്ന ഈതൽ ബേൺ സൈഡിനെ പഠനനിരീക്ഷണങ്ങൾക്കായി നിയോഗിച്ചു. അഞ്ചു ഷില്ലിങ്ങിൻറെ സ്പ്രിങ്ങ്‌ ബാലൻസുമായി അവർ ഗ്രാമാന്തരങ്ങളിൽ ചുറ്റിക്കറങ്ങി. ജനിച്ച ഉടനേയും പിന്നീട്‌' ഒന്നാം പിറന്നാളിനും, കുട്ടികളുടെ കൃത്യമായ തൂക്കം നോക്കി ചാർട്ടുകളുണ്ടാകി. നഴ്സുമാരുടേയും ഹെൽത്തുവിസിറ്ററൻമാരുടേയും ഒരു വൻനിരയെ അവർ പരിശീലിപ്പിച്ചെടുത്തു. അവരുടെ സ്ഥിതിവിവരക്കണക്കുകൾ പിൽക്കാലത്ത്‌ ബാർക്കർക്കു സഹായകമായി. 

## നിഗമനങ്ങൾ
# തൂക്കം കുറഞ്ഞ നവജാതർ വലുതാകുമ്പോൾ, പ്രമേഹ-രക്തമർദ്ദ-ഹൃദ്രോഗ രോഗികളായിത്തീരും. 
#ആദ്യത്തെ രണ്ടു വയസ്സുകാലത്തെ വളർച്ചക്കുറവ്‌ മേൽപ്പറഞ്ഞ രോഗങ്ങൾക്കു കാരണമാകും.
#പ്രായത്തിൽ കൂടിയ തോതിൽ വളർച്ചയുണ്ടായാലും പിൽക്കാലത്ത്‌ ഇത്തരം രോഗങ്ങൾ പിടിപെടും. 
#ഗർഭകാലത്തു പോഷകാഹാരക്കുറവുണ്ടായാൽ സധാരണ തൂക്കമുള്ള കുഞ്ഞിനും പിൽക്കാലത്ത്‌ ഹൃദ്രോഗം വരും. 
#ഗർഭകാലത്തു അമ്മയ്ക്കു മതിയായ തൂക്കം ഇല്ലായിരുന്നുവെങ്കിൽ കുട്ടി മദ്ധ്യവയസ്സിലെത്തുമ്പോൾ കോളസ്റ്ററോൾ അമിതനിലയിലെത്തും.

## പുറത്തേക്കുള്ള കണ്ണികൾ
http://www.thebarkertheory.org 

വർഗ്ഗം:വൈദ്യശാസ്ത്രം
റായ്‌പൂർ

ഇന്ത്യയിലെ സംസ്ഥാനമായ ഛത്തീസ്‌ഗഡിന്റെ തലസ്ഥാനമാണ്‌ **റായ്‌പൂർ** (ഹിന്ദി: रायपुर) റായ്‌പൂർ ജില്ലയുടെ‍  ആസ്ഥാനം കൂടിയാണിത്. ഛത്തീസ്‌ഗഡ് രൂപീകൃതമായ നവംബർ 1,2000 വരെ മദ്ധ്യപ്രദേശിന്റെ ഭാഗമായിരുന്നു. ബ്രഹ്മദേവ റായ് രാജാവ് പതിനാലാം നൂറ്റാണ്ടിന്റെ തുടക്കത്തിലാണ്‌ ഈ നഗരം സ്ഥാപിച്ചതെന്ന് പല ചരിത്രകാരന്മാറും വിശ്വസിക്കുന്നു. 

## ഭൂമിശാസ്ത്രം
ഉത്തര അക്ഷാംശം 21°14′ പൂർവ്വ രേഖാംശം 81°38′E﻿ സമുദ്രനിരപ്പിൽ നിന്നും 298മീറ്റർ ഉയരത്തിലായാണ്‌  റായ്‌പൂർ സ്ഥിതിചെയ്യുന്നത്. മഹാനദി നഗരത്തിന്റെ കിഴക്കുഭാഗത്തുകൂടിയായി ഒഴുകുന്നു.

## കാലാവസ്ഥ

മാർച്ച് മുതൽ ജൂൺ വരെയുള്ള വേനൽക്കാലത്ത് താപനില 41 °C വരെ ഉയരാറുണ്ട് - നവംബർ മുതൽ ജനുവരെ ശൈത്യകാലത്ത് താപനില 5°C വരെ താഴുന്നു. ജൂൺ പകുതി മുതൽ ഒക്ടോബർ ആദ്യം വരെയുള്ള വർഷകാലത്ത്  1300 മില്ലീമീറ്റർ മഴ ലഭിക്കുന്നു.

## ഗതാഗതം
ഇന്ത്യൻ റെയിൽവേയുടെ മുംബൈ-ഹൌറ  പാത, ദേശീയപാത 6 (കൽക്കത്ത-മുംബൈ) എന്നിവ റായ്‌പൂരിനെ മറ്റുപ്രധാനനഗരങ്ങളുമായി ബന്ധിപ്പിക്കുന്നു. ഭാരതത്തിലെ മറ്റു പ്രധാന നഗരങ്ങളിലേക്ക് ഇവിടെനിന്നും വിമാനസർവ്വീസുകളുമുണ്ട്.

## അവലംബങ്ങൾ


വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
വർഗ്ഗം:ഛത്തീസ്‌ഗഢിലെ പട്ടണങ്ങൾ
അന്നമനട ഗ്രാമപഞ്ചായത്ത്

തൃശൂർ ജില്ലയിൽ മാള ബ്ലോക്ക് പഞ്ചായത്തിലെ ഒരു ഗ്രാമപഞ്ചായത്താണ് **അന്നമനട ഗ്രാമപഞ്ചായത്ത്**. തൃശ്ശൂർ ജില്ലയുടെ തെക്കേ അറ്റത്തായി  തൃശൂർ നഗരത്തിൽ നിന്നും ഏകദേശം 50 കി.മീറ്ററും എറണാകുളം നഗരത്തിൽ നീന്നും ഏകദേശം 40 കി.മീറ്ററും ദൂരത്തിൽ അന്നമനട സ്ഥിതി ചെയ്യുന്നു. ചാലക്കുടി പുഴയുടെ തീരത്തായിട്ടാണ് ഈ ഗ്രാമപഞ്ചായത്ത് സ്ഥിതി ചെയ്യുന്നത്. 

## വാർഡുകൾ
#ആലത്തൂർ  	 
#വെണ്ണുർ നോർത്ത്‌ 	
#വെണ്ണൂർ സൗത്ത് 	 
#അന്നമനട വെസ്റ്റ് 	
#അന്നമനട ടൗൺ 	
#വാളൂർ 	
#വെസ്റ്റ് കൊരട്ടി 	
#വാപറമ്പ് 	 
#മാമ്പ്ര 	
#എരയാംകുടി 	
#പാലിശ്ശേരി നോർത്ത് 	
#പാലിശ്ശേരി സൗത്ത് 	
#പൂവ്വത്തുശ്ശേരി 	
#കുമ്പിടി 	 
#എടയാറ്റൂർ 	
#കീഴടൂർ 	
#മേലടൂർ 	 
#മലയാംകുന്ന്

## സമീപ പഞ്ചായത്തുകൾ
* മാള ഗ്രാമപഞ്ചായത്ത്
* കുഴൂർ ഗ്രാമപഞ്ചായത്ത്
* പാറക്കടവ് ഗ്രാമപഞ്ചായത്ത്
* കാടുകുറ്റി ഗ്രാമപഞ്ചായത്ത്
* കൊരട്ടി ഗ്രാമപഞ്ചായത്ത്

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
വർഗ്ഗം:ചാലക്കുടിപ്പുഴത്തടത്തിലെ സ്വയംഭരണസ്ഥാപനങ്ങൾ
പിരമിഡ്

250px|thumb|right|Khafre's Pyramid
മുകൾഭാഗത്തെ വശങ്ങൾ തൃകോണാകൃതിയിലുള്ളതും അവയെല്ലാം തന്നെ ഒരു ബിന്ദുവിൽ കേന്ദ്രീകരിക്കുകയും ചെയ്യുന്ന രൂപത്തിലുള്ള കെട്ടിടത്തെയാണ്‌ **പിരമിഡ്** എന്ന് പറയുന്നത്. പിരമിഡിന്റെ അടിത്തറ സാധാരണയായി ചതുർഭുജം അല്ലെങ്കിൽ ത്രിഭുജം ആയിരിക്കും (പൊതുവായി ഏത് ബഹുഭുജ രൂപവും ആകാവുന്നതാണ്‌).

## പ്രാചീന സ്മാരകങ്ങൾ
പല പുരാതന നാഗരികതകളും പിരമിഡ് രൂപത്തിലുള്ള നിർമ്മിതികൾ അവശേഷിപ്പിച്ചതായി കാണാം.
### ഈജിപ്ഷ്യൻ പിരമിഡുകൾ
ഏറ്റവും പ്രശസ്തമായതാണ്‌ ഈജിപ്തിലെ പിരമിഡുകൾ, കല്ലുകളാലോ മൺക്കട്ടകളാലോ നിർമ്മിക്കപ്പെട്ട ഇവ ലോകത്തിലെ തന്നെ ഏറ്റവും വലിയ മനുഷ്യനിർമ്മിതികളാണ്‌. പിരമിഡുകളെ പുരാതന ഈജിപ്തിൽ മെർ എന്നാണ്‌ വിളിച്ചിരുന്നതെന്ന് മാർക്ക് ലെഹ്നെർ പ്രസ്താവിക്കുന്നു. ഗിസയിലെ പിരമിഡാണ്‌ ഇവയിൽ ഏറ്റവും വലുത്, ഇത് ലോകത്തിലെ തന്നെ ഏറ്റവും വലിപ്പമുള്ളവയിൽപ്പെട്ടതുമാണ്‌. 1300 എ.ഡി യിൽ ലിങ്കൻ കത്രീഡൽ നിർമ്മിക്കപ്പെടുന്നത് വരെ ഇതായിരുന്നു ലോകത്തിലെ ഉയരം കൂടിയ മനുഷ്യനിർമ്മിതി. ഇതിന്റെ അടിത്തറക്ക് 52,600 ചതുർശ്ര മീറ്റർ വ്യാപ്തിയുണ്ട്.

ഈജിപ്ഷ്യൻ പിരമിഡുകൾ ലോകത്തിലെ പ്രാചീന സപ്താത്ഭുതങ്ങളിലൊന്നാണ്‌.. പുരാതന ഈജിപ്തിൽ പിരമിഡുകളുടെ മേലറ്റം സ്വർണ്ണത്താലും, വശങ്ങൾ മിനുക്കിയ ചുണ്ണാമ്പ്കല്ലുകളാൽ പൊതിയുകയും ചെയ്തിരുന്നു, ശേഷം ഇത്തരം കല്ലുകൾ ഇളകി വീഴുകയോ മറ്റ് കെട്ടിടങ്ങൾക്ക് വേണ്ടി ഉപയോഗിക്കുകയോ ചെയ്തിട്ടുണ്ട്.

ഇവയുടെ നിർമ്മാണരീതിയെക്കുറിച്ചുള്ള അതിസങ്കീർണമായ സിധാന്തങ്ങളൊന്നും തന്നെ ഇത് പോലൊന്നിന്റെ നിർമ്മാണം ആധുനികലോകത്ത് സാധ്യമായ രൂപത്തിൽ ലഭ്യമല്ല. ഈജിപ്ഷ്യൻ പിരമിഡുകൾ മനുഷ്യ നിർമിതമാകാനുള്ള സാധ്യതയെ ചോദ്യം ചെയ്തുകൊണ്ടുള്ള വാദഗതികൾ ഉണ്ടെങ്കിലും പ്രാചീന ലോകത്തെ ശാസ്ത്ര പുരോഗതിയെ കുറിച്ചുള്ള പുതിയ സിദ്ധാന്തങ്ങൾ അവയെ ചോദ്യം ചെയ്യുന്നുണ്ട്‌. ഉദാഹരണമായി നികോളാസ് ടെസ്ലയുടെ ചില വയർലെസ്സ് എനർജി ട്രാൻസ്ഫർ ഗവേഷണങ്ങളുടെ ഒരു ഉയർന്ന മാതൃകയായി ഈജിപ്ഷ്യൻ പിരമിഡുകളെ നോക്കിക്കാണുന്ന ഭൗതിക ശാസ്ത്രഞ്ജന്മാരും ഭൌമ ശാസ്ത്രഞ്ജന്മാരുമുണ്ട്.

വർഗ്ഗം:പിരമിഡുകൾ
പിരമിഡ് (വിവക്ഷകൾ)

*പിരമിഡ് - മുകൾഭാഗത്തെ വശങ്ങൾ തികോണാകൃതിയിലുള്ള ഒരു കെട്ടിടം.
*പിരമിഡ് (ജ്യാമിതി) - ജ്യാമിതിയിലെ പിരമിഡ്.
പൂവത്തുശ്ശേരി

കേരളത്തിലെ എറണാകുളം ജില്ലയുടെ വടക്കേ അറ്റത്തായി തൃശ്ശൂർ ജില്ലയുടെ അതിരിനോട് ചേർന്നു കിടക്കുന്ന ഒരു ചെറിയ ഗ്രാ‍മമാണ് **പൂവത്തുശ്ശേരി**.  ചാലക്കുടി പുഴയുടെ തീരത്തായിട്ടാണ് ഈ ഗ്രാമം സ്ഥിതി ചെയ്യുന്നത്. 

ഇവിടുത്തു കൂടി ഒഴുകുമ്പോൾ ചാലക്കുടി പുഴയുടെ പേര് അന്നമനട പുഴ എന്നാകുന്നു. സമീപത്തെ ഒരു പ്രധാന ഗ്രാമമാണ് അന്നമനട. പൂവത്തുശ്ശേരിയുടെ സമീപത്ത് തന്നെയാണ് അന്നമനട മഹാദേവക്ഷേത്രം സ്ഥിതി ചെയ്യുന്നത്. 

പൂവ്വത്തുശ്ശേരി ഔദ്യോഗികമാ‍യി എറണാകുളം ജില്ലയിലാണ് സ്ഥിതി ചെയ്യുന്നത്. പക്ഷേ തൃശ്ശൂർ ജില്ലയുടെ അടുത്തു കിടക്കുന്നതിനാൽ ഒട്ടുമിക്ക ഗ്രാമീണരും വിദ്യാഭ്യാസം കച്ചാവടം മുതലായവക്ക് തൃശ്ശൂർ ജില്ലയെ ആണ് ആശ്രയിക്കുന്നത്. 

## പ്രധാന സ്ഥാപനങ്ങൾ
* പൂവത്തുശ്ശേരി സ്കൂൾ
* സെ. മേരീസ് ആശുപത്രി. 

## സമീപ ഗ്രാമങ്ങൾ
* കുഴൂർ 
*കൊച്ചുകടവ്
* പാലിശ്ശേരി
* കുറുമശ്ശേരി 
* അന്നമനട 
* വലിയപറമ്പ്
* മാള
* കൊരട്ടി

## എത്തിച്ചേരാനുള്ള വഴി
* ഏറ്റവും അടുത്ത ബസ്സ് സ്റ്റേഷനുകൾ - അങ്കമാലി 10 കി.മി. മാള- 12 കി. മി, ചാലക്കുടി-16 കി. മി, തൃശ്ശൂർ-38 കി. മി, ആലുവ-15 കി. മി
* ഏറ്റവും അടുത്ത റെയിൽ‌വേ സ്റ്റേഷനുകൾ - അങ്കമാലി-12 കി. മി, തൃശ്ശൂർ-38 കി. മി, ചാലക്കുടി-16 കി. മി
* ഏറ്റവും അടുത്ത വിമാനത്താവളം - കൊച്ചി അന്താരാഷ്ട്ര വിമാനത്താവളം - 12 കി. മി
വിജയരാഘവൻ (വിവക്ഷകൾ)

**വിജയരാഘവൻ** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*വിജയരാഘവൻ - ചലച്ചിത്ര നടൻ.
*എ. വിജയരാഘവൻ - രാഷ്ട്രീയനേതാവ്, ലോകസഭാം‌ഗം.
*വി.എസ്. വിജയരാഘവൻ - രാഷ്ട്രീയനേതാവ്, മുൻ ലോക്സഭാംഗം
അമ്മി ചവിട്ടി അരുന്ധതി കാണൽ

വെള്ളാളസമൂഹത്തിൽ നിലനിന്നിരുന്ന ഒരു ആചാരമാണ്‌ **അമ്മി ചവിട്ടി അരുന്ധതി കാണൽ**. പാതിവ്രത്യത്തിനു വലിയ പ്രാധാന്യം കല്പ്പിച്ചിരുന്നവരാണ്‌ വെള്ളാളർ. വിവാഹസമയത്ത്‌ വധുവിന്‌ പാതിവ്രത്യം കാത്തു സൂക്ഷിക്കാം എന്നുറപ്പു നൽകുന്ന ഒരു പ്രതിജ്ഞ ഇവർ എടുക്കേണ്ടിയിരുന്നു. "അമ്മി ചവിട്ടി അരുന്ധതി കാണൽ" എന്നായിരുന്നു ഈ ചടങ്ങിൻറെ പേര്‌.

താലികെട്ടലിനു ശേഷം കതിർമണ്ഡപത്തിനു മൂന്നു തവണ വലം വച്ചു കഴിഞ്ഞാൽ, വലതു ഭാഗത്തു വച്ചിരിക്കുന്ന അമ്മി (അര) കല്ലിൽ വധു വലതു കാൽ വച്ചു കയറി നിൽക്കണം. ആകാശത്തിലെവിടെയോ നിൽക്കുന്ന അരുന്ധതി നക്ഷത്രമെന്ന അക്ഷയ പതിപ്രതാ ചൈതന്യത്തെ ലക്ഷ്യമാക്കി അടിയുറച്ച മൗന ദാർഢ്യത്തോടെ പാതിവ്രത്യം കാത്തു സൂക്ഷിച്ചു കൊള്ളാമെന്നും മരണാന്തരം മറ്റൊരു നക്ഷത്രം ആയി വരുവാൻ തയ്യാറാണെന്നും ഉള്ള നയം വ്യക്ത്യമാക്കുന്ന ഒരാചാരം ആയിരുന്നു വെള്ളാളരുടെ അമ്മിചവിട്ടി അരുന്ധതി കാണൽ.

## അവലംബം
കരാളർ

സംഘകാലഘട്ടത്തിലെ ദ്രാവിഡകർഷകരായിരുന്നു ഉഴവർ. ഇവർ രണ്ടു വിഭാഗത്തിൽ പെട്ടിരുന്നു. വെള്ളപ്പൊക്കത്തെ നിയന്ത്രിച്ചു കൃഷി ചെയ്തിരുന്നവർ വെള്ളാളർ (വേൾ+ ആളുന്നവർ) എന്നും (ലോർഡ്സ് ഓഫ് ഫ്ലഡ്സ് എന്നു തർസ്റ്റ്ണും രങ്കാചാരിയും അവരുടെ ദക്ഷിണെന്ത്യയിലെ ജാതികളും വർഗ്ഗങ്ങളും എന്ന കൃതിയിൽ). കാർമേഘത്തെ അഥവാ മഴയെ ആശ്രയിച്ചു കൃഷി ചെയ്തിരുന്നവർ (ലോർഡ്സ് ഓഫ് ക്ലൗഡ്സ്-എന്നു തർസ്റ്റൺ) **കാറാളർ** അഥവാ **കരാളർ** എന്നും അറിയപ്പെടുന്നു. .
## അവലംബം


വിഭാഗം:ഇന്ത്യയിലെ ജനവിഭാഗങ്ങൾ
വിപരീതപത്ഥ്യാവക്‌ത്രം

**വിപരീതപത്ഥ്യാവക്‌ത്രം** ഒരു വിഷമവൃത്തമാണ്‌. അനുഷ്ടുപ്പ് ഛന്ദസ്സിലെ വിലക്ഷണ വൃത്തങ്ങളിൽ ഒന്നാണിത്. മറ്റുള്ള വൃത്തങ്ങൾ വക്ത്രം, പത്ഥ്യാവക്ത്രം, ചപലാവക്ത്രം, ഭവിപുല, മവിപുല, രവിപുല, നവിപുല, തവിപുല എന്നിവയാണ്.

## ലക്ഷണം

പത്ഥ്യാവക്ത്രത്തിന്റെ വിഷമപാദ ലക്ഷണം സമപാദത്തിനും സമപാദലക്ഷണം വിഷമപാദത്തിനും ആക്കിയാൽ വിപരീതപത്ഥ്യാവക്‌ത്രം എന്ന വൃത്തമാകും.

## ഇതും കാണുക
*വക്‌ത്രം
*പത്ഥ്യാവക്‌ത്രം
*ചപലാവക്‌ത്രം
സിൽവാസ

ഇന്ത്യയിലെ കേന്ദ്രഭരണപ്രദേശമായ ദാദ്ര നഗർ ഹവേലി, ദമൻ ദീവിന്റെ ഏറ്റവും വലിയ പട്ടണം ആണ് **സിൽവാസ** (മറാഠി: सिल्वासा , ഗുജറാത്തി: સેલ્વાસ)). നേരത്തേ പോർച്ചുഗീസ് കോളനിയായിരുന്നു. മറാത്തി, ഗുജറാത്തി എന്നിവയാണ്‌ ഇവിടത്തെ പ്രധാന സംസാരഭാഷകൾ.

## ഭൂമിശാസ്ത്രം
﻿ഉത്തര അക്ഷാംശം 20°16′പൂർവ്വ രേഖാംശം 73°01′സമുദ്രനിരപ്പിൽ നിന്നും 32 മീറ്റർ ഉയരത്തിലായാണ്‌  സിൽവാസ സ്ഥിതിചെയ്യുന്നത്. 

## ഇതുംകാണുക
* നഗർ ഹവേലി
* ദാദ്ര

## അവലംബങ്ങൾ


വർഗ്ഗം:ദാദ്ര, നഗർ ഹവേലിയിലെ പട്ടണങ്ങൾ
വർഗ്ഗം:ഇന്ത്യയിലെ കേന്ദ്രഭരണപ്രദേശങ്ങളുടെ തലസ്ഥാനങ്ങൾ
സാമുവൽ ഹാനിമാൻ

ഹോമിയോപ്പതിയുടെ പിതാവ് എന്ന് അറിയപ്പെടുന്ന ജർമ്മൻ ഭിഷഗ്വരനായിരുന്നു **ക്രിസ്ത്യൻ ഫ്രെഡറിക് സാമുവൽ ഹാനിമാൻ** ‍(ഏപ്രിൽ 10, 1755 – ജൂലൈ 2, 1843). അലോപ്പതിയിൽ ബിരുദാനന്തരബിരുദധാരി ആയിരുന്നു ഹാനിമാൻ. എന്നാൽ അക്കാലത്ത് നിലനിന്നിരുന്ന അശാസ്ത്രീയമായ ചികിത്സാ രീതികളിൽ അത്യപ്തനായിരുന്ന അദ്ദേഹത്തിന്റെ നവീനമായ ഒരു ചികിത്സാ രീതിയെക്കുറിച്ചുള്ള അന്വേഷണമാണ് ഹോമിയോപ്പതിയുടെ പിറവിയിലേക്ക് വഴിതെളിച്ചത്.

## ജീവിതരേഖ
#### ബാല്യം
ജർമ്മനിയിലെ സാക്സണി പ്രവിശ്യയിലെ മീസൻ എന്ന ചെറു പട്ടണത്തിൽ ക്രിസ്ത്യൻ ഗോട്ട്ഫ്രെഡ് ഹാനിമാന്റേയും ജൊഹാന്ന ക്രിസ്ത്യാന്യയുടെയും മകനായി1755 ഏപ്രിൽ 10നു ഹാനിമാൻ ജനിച്ചു.  കളിമൺ പാത്രനിർമണത്തിന് പ്രസിദ്ധമായ പട്ടണമായിരുന്നു മീസൻ. ഹാനിമാ‍ന്റെ അച്ഛനും മുത്തച്ഛനും അമ്മാവൻമാരും കളിമൺ ചിത്രകാരൻമാരാ‍യിരുന്നു . ബാല്യത്തിലേ ബഹുഭാഷാ പണ്ഡിതനായിരുന്ന ഹാനിമാൻ, പുസ്തകങ്ങൾ വിവർത്തനം ചെയ്യുന്നത്തിലും നിപുണനായിരുന്നു.

#### പഠന കാലം

ജർമ്മനിയിലെ ലെപ്സിഗ്, ആസ്റ്റ്ട്രിയയിലെ  വിയന്ന എന്നിവിടങ്ങളിൽ നിന്നായി വൈദ്യശാസ്ത്രപഠനം പൂർത്തിയാക്കി.  1779 ആഗസ്റ്റ്10നു എർലാ‍ങ്കൻ സർവ്വകലാശാലയിൽ നിന്ന് ഹാനിമാൻ വൈദ്യശാസ്ത്രത്തിൽ ബിരുദാനന്തരബിരുദം നേടി. 1781-ൽ ജർമ്മനിയിലെ മാൻസ്ഫെൽഡ് പട്ടണത്തിൽ താമസമാക്കി. അവിടെ വച്ച് ജൊഹാന്ന കുക്ലർ എന്ന യുവതിയെ വിവാഹം കഴിച്ചു.

#### മുഖ്യധാരയിലേക്ക്
1790 മുതൽ ഹാനിമാൻ ഹോമിയോപ്പതി സംബന്ധിച്ച പരീക്ഷ്ണങ്ങളിൽ ഏർപ്പെട്ടുകൊണ്ടിരുന്നു. 1796-ൽ ഹോമിയോപ്പതിയെക്കുറിച്ചുള്ള ആദ്യ പ്രബന്ധം പുറത്തിറക്കി. എതിർപ്പുകൾ ഉണ്ടായിരുന്നെങ്കിലും ഹാനിമാന്റെ ആശയങ്ങൾ പൊതുവെ അംഗീകരിക്കപ്പെട്ടു. കേവലം ഒരു ഭിഷഗ്വരനായിരുന്ന അദ്ദേഹം വൈദ്യശാസ്ത്രത്തിൽ ആദരിക്കപ്പെടുന്ന ഒരു വ്യക്തിത്വമായി തീർന്നു. 1811 മുതൽ ലെപ്സിഗ് യൂണിവേഴ്സിറ്റിയിൽ അദ്ധ്യാപകനായി.

#### അന്ത്യം
ശേഷിക്കുന്ന കാലം ഹോമിയോപ്പതിയുടെ പ്രചരണത്തിനും പരീക്ഷ്ണങ്ങൾക്കും വേണ്ടി വിനിയോഗിച്ചു. 1843 ജൂലൈ 2-ന് , തന്റെ 88-ആം വയസ്സിൽ ഫ്രാൻസിലെ  പാരീസിൽ വച്ച് മരണമടഞ്ഞു. 

## ഹോമിയോപ്പതിയുടെ പിറവി
ബിരുദാനന്തരബിരുദം നേടിയ ശേഷം ഏകദേശം 10 വർഷം തന്റെ ചികിത്സ തുടർന്നു. എങ്കിലും തന്റെ ചികിത്സ ലഭിച്ച രോഗികൾക്ക് പിന്നീട് മാരകമായ രോഗങ്ങൾ ഉണ്ടാകുന്നതായി അദ്ദേഹം കണ്ടെത്തി. അക്കാലങ്ങളിൽ അലോപ്പതി ഔഷധങ്ങൾ ഇന്നത്തേക്കാൾ അമിതമായ അളവിലാണ് ഉപയോഗിച്ചിരുന്നത്.

## വിമർശനം
ഹാനിമാൻ ജീവിച്ചിരുന്നത് 18, 19 നൂറ്റാൺടുകളിലാണ്. അക്കാലത്ത് യൂറോപ്പിൽ നിലവിലിരുന്ന പുരാതന ചികിത്സാസമ്പ്രദായത്തിലാണ് അദ്ദേഹം ബിരുദമെടുത്തത്. അദ്ദേഹം അലോപ്പതി എന്നു വിളിച്ചത് ആ ചികിത്സാസമ്പ്രദായത്തെയാണ്. അത് ഒന്നാം ലോകമഹായുദ്ധത്തിനു ശേഷം വികാസം പ്രാപിച്ച ആധുനിക വൈദ്യശാസ്ത്രമല്ല.

## പ്രമാണങ്ങൾ


വർഗ്ഗം:ജീവചരിത്രം
വർഗ്ഗം:1755-ൽ ജനിച്ചവർ
വർഗ്ഗം:1843-ൽ മരിച്ചവർ
വർഗ്ഗം:ജർമ്മൻ ഭിഷഗ്വരർ
സദിശസമഷ്ടി

ഗണിതശാസ്ത്രത്തിൽ രേഖീയ ബീജഗണിതം(Linear algebra) ഉൾക്കൊള്ളുന്ന ഒരാശയമാണ്  **സദിശസമഷ്ടി** അഥവാ **വെക്റ്റർ സ്പേയ്സ്**. ഇതിലെ അംഗങ്ങളാണ് സദിശങ്ങൾ (Vectors).ഏറ്റവും ലളിതമായ വെക്റ്റർ സ്പേയ്സുകളാണ് ദ്വിമാനവും (2Dimesion) ത്രിമാനവും(3Dimension). വെക്റ്റർ സ്പേയ്സ് എന്നാൽ  പ്രധാനസംകാരകങ്ങൾ സദിശസങ്കലനവും അദിശഗുണനവും ആയ ഒരു ഗണമാണ്.
## നിർവ്വചനം
F എന്ന രേഖീയസംഖ്യകളുടേയോ സമ്മിശ്രസംഖ്യകളുടേയോ ഒരു ക്ഷേത്രത്തെ(Field) പരിഗണിക്കുക. ഇതിലെ അംഗങ്ങൾ അദിശങ്ങളാണ്. F എന്ന ക്ഷേത്രത്തിൽ നിർവ്വചിക്കുന്ന വെക്റ്റർ സ്പേയ്സ് എന്നാൽ സദിശസങ്കലനം, അദിശഗുണനം എന്നീ രണ്ട് സംകാരകങ്ങളടങ്ങിയ ഒരു ഗണമാണ്.

കൂടാതെ താഴേപറയുന്ന സ്വയംസിദ്ധപ്രമാണങ്ങളും അനുസരിക്കുന്നു
*സദിശസങ്കലനം സാഹചര്യനിയമം പാലിക്കുന്നു
എല്ലാ u, v, w ∈ V,  u + (v + w) = (u + v) + w.
*സദിശസങ്കലനം ക്രമനിയമം പാലിക്കുന്നു
എല്ലാ v, w ∈ V, v + w = w + v.
*സദിശസങ്കലനത്തിൽ തൽസമകം 0 ആണ്.
എല്ലാ v ∈ Vയ്ക്കും 0 ∈ V,എങ്ങനെയെന്നാൽv + 0 = v 
*സദിസസങ്കലനത്തിന് വിപരീത‌അംഗങ്ങൾ ഉണ്ട്
എല്ലാ v ∈ Vയ്ക്കും സങ്കലനവിപരീതം wഉണ്ട്.എങ്ങനെയെന്നാൽ v + w = 0.
*സദിശസങ്കലനത്തിൽ അദിശഗുണനം വിതരണനിയമം പാലിക്കുന്നു
എല്ലാ a ∈ F യ്ക്കും v, w ∈ Vയ്ക്കും a (v + w) = a v + a w.
*ക്ഷേത്രസങ്കലനത്തിൽ അദിശഗുണനം വിതരണനിയമം പാലിക്കുന്നു
എല്ലാ a, b ∈ F യ്ക്കും v ∈ V,യ്ക്കും  (a + b) v = a v + b v.
*അദിശക്ഷേത്രത്തിൽ അദിശഗുണനം സാദ്ധ്യമാണ്.
എല്ലാ a, b ∈ F യ്ക്കും  v ∈ V,  a (b v) = (ab) v.
*അദിശഗുണനത്തിൽ 1 തൽസമകസംഖ്യയാണ്.

വിഭാഗം:ഗണിതം
ജീവി

ജീവനുള്ളവയെ ജീവികൾ എന്ന് പറയുന്നു. (ഉദാഹരണമായി ജന്തുക്കൾ, സസ്യങ്ങൾ, പൂപ്പലുകൾ, സൂക്ഷ്മജീവികൾ). എല്ലാജീവികളും ഏതെങ്കിലും തരത്തിൽ ഉദ്ദീപനങ്ങളോട് പ്രതികരിക്കാൻ കഴിവുള്ളവയായിരിക്കും. പ്രത്യുത്പാദനം, വളർച്ച‌, വികാസം, തുടങ്ങിയവയാണ് മറ്റ് പ്രകൃതങ്ങൾ. ജീവികളുടെ ബാഹ്യഘടന, ആന്തരികഘടന, പരിസ്ഥിതിയുമായുള്ള പ്രവർത്തനങ്ങൾ എന്നിവ പഠിക്കുന്ന ശാസ്ത്രശാഖയാണ് ജീവശാസ്ത്രം. ജീവികളെ ഏകകോശജീവികൾ എന്നും ബഹുകോശജീവികൾ എന്നും തരംതിരിക്കാറുണ്ട്. 

## ഇവകൂടി കാണുക
* ജീവൻ
* ജീവശാസ്ത്രം
* സസ്യശാസ്ത്രം
* ജന്തുശാസ്ത്രം

## പുറത്തേക്കുള്ള കണ്ണികൾ

വർഗ്ഗം:ജന്തുജാലം
വർഗ്ഗം:ജീവികൾ
വർഗ്ഗം:ജീവൻ
ജി. വേണുഗോപാൽ

**ജി. വേണുഗോപാൽ** മലയാളചലച്ചിത്ര പിന്നണിഗായകനാണ്‌. മലയാളം കൂടാതെ തമിഴ്,തെലുഗു, ഹിന്ദി, സംസ്‌കൃതം  തുടങ്ങിയ ഭാഷകളിലും പാടിയിട്ടുണ്ട്. പറവൂർ സഹോദരിമാർ എന്നറിയപ്പെട്ടിരുന്ന ശാസ്ത്രീയ സംഗീതഞ്ജരായ രാധാമണി, ശാരദാമണി എന്നിവരുടെ അനിയത്തിയുടെ മകനാണ് വേണുഗോപാൽ.

## ജീവിതരേഖ
തിരുവനന്തപുരം ജില്ലയിലെ കിളിമാനൂരിനടുത്തുള്ള തട്ടത്തുമലയിലാണ് ഗോപിനാഥൻ നായർ, സരോജിനി ദമ്പതികളുടെ മകനായി ജി. വേണുഗോപാൽ ജനിച്ചത്.  അമ്മ സരോജിനി തിരുവനന്തപുരം ഗവർമെൻറ് വനിതാ കോളേജ് സംഗീത  വിഭാഗം മേധാവിയായിരുന്നു.

## അവാർഡുകൾ

1987-ൽ പുറത്തിറങ്ങിയ ''ഒന്നു മുതൽ പൂജ്യം വരെ'' എന്ന ചിത്രത്തിലെ പൊന്നിൻ* 'തിങ്കൾ പോറ്റും മാനേ..*'  എന്ന ഗാനത്തിലൂടെയാണ് പിന്നണിഗാനരംഗത്തെത്തുന്നത്. സിനിമാ രംഗത്തെത്തുന്നതിനു മുന്നേ സർവ്വകലാശാല യുവജനോത്സവങ്ങളിൽ ധാരാളം  സമ്മാനങ്ങൾ കരസ്ഥമാക്കിയിരുന്നു. അഞ്ചു വർഷം തുടർച്ചയായി കേരള സർവ്വകലാശാല കലാ പ്രതിഭ ആയിരുന്നു. ജി. ദേവരാജൻ, കെ. രാഘവൻ എന്നിവരോടൊപ്പം നാടക രംഗത്തും അദ്ദേഹം സാന്നിധ്യം അറിയിച്ചു, പ്രൊഫഷനൽ നാടകങ്ങളിൽ പാടിയ അദ്ദേഹത്തിനു 2000 ലെ നാടക രംഗത്തെ മികച്ച ഗായകനുള്ള സംസ്ഥാന സർക്കാർ പുരസ്കാരം " സബ്കോ സമ്മതി ദേ ഭഗവാൻ " എന്ന നാടകത്തിലൂടെ ലഭിച്ചു.

കേരള സർക്കാർ നൽകുന്ന മികച്ച പിന്നണിഗായകനുള്ള പുരസ്കാരം 1990, 1998, 2004 വർഷങ്ങളിൽ വേണുഗോപാൽ നേടിയിട്ടുണ്ട്.

## കവിതാലാപനം
കവിതകൾക്കു സംഗീതം നൽകി ആലപിക്കുന്ന  ഒരു പുതിയ രീതിയ്ക്ക് തുടക്കം കുറിച്ചു കൊണ്ട് *കാവ്യരാഗം* എന്ന ആൽബം അദ്ദേഹം പുറത്തിറക്കി. പ്രശസ്തരായ മലയാളകവികളുടെ മികച്ച കവിതകൾ സംഗീതം നൽകി ആലപിക്കുകയുണ്ടായി. ഒ.എൻ.വി. കുറുപ്പ്, സുഗതകുമാരി, സച്ചിദാനന്ദൻ, കടമ്മനിട്ട രാമകൃഷ്ണൻ, വിഷ്ണുനാരായണൻ നമ്പൂതിരി, വി. മധുസൂദനൻ നായർ എന്നിവരുടെ കവിതകൾ വേണു ഗോപാൽ ആലപിക്കുകയുണ്ടായി. സുരേഷ് കൃഷ്ണയാണ്‌ ഈണം പകർന്നത്.
 
*കാവ്യരാഗത്തിനു* ശേഷം ഇറങ്ങിയ  *കാവ്യഗീതിക*യിൽ  എൻ.എൻ. കക്കാട് , ബാലചന്ദ്രൻ ചുള്ളിക്കാട്, ഡി. വിനയചന്ദ്രൻ തുടങ്ങിയവരുടെ കവിതകൾ ആണുള്ളത്. ജെയ്സൺ ജെ നായർ ആണ്‌ കവിതകളുടെ സംഗീതസം‌വിധാനം നിർവഹിച്ചത്.
## പ്രധാനഗാനങ്ങൾ

## വ്യക്തിജീവിതം
 
1960 ഡിസംബർ 10ന് [തിരുവനന്തപുരത്ത്] ആർ. ഗോപിനാഥൻ നായരുടെയും സരോജത്തിന്റെയും മകനായാണ് വേണുഗോപാൽ ജനിച്ചത്. ഇംഗ്ലീഷ് സാഹിത്യത്തിലും പത്രപ്രവർത്തനത്തിലും ബിരുദാനന്ദര ബിരുദം നേടിയിട്ടുള്ള വേണുഗോപാൽ ഭാര്യ രശ്മിയോടും മക്കളായ അരവിന്ദ്, അനുപല്ലവി എന്നിവരോടും ഒപ്പം തിരുവനന്തപുരത്ത് താമസിക്കുന്നു.

==അവലംബം==
<references />

==പുറത്തേക്കുള്ള കണ്ണികൾ==
*[http://www.gvenugopal.com/ വേണുഗോപാലിന്റെ ഔദ്യോഗിക വെബ് ഇടം]
*[http://globalindianewswire.com/index.php/20110814245/Blogs/Blogs/songs-on-sand.html ജി.വേണുഗോപാലിന്റെ ബ്ലോഗ്] 

[വർഗ്ഗം:1961-ൽ ജനിച്ചവർ
വർഗ്ഗം:ഡിസംബർ 10-ന് ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:തെലുഗു ചലച്ചിത്രപിന്നണിഗായകർ
വർഗ്ഗം:മികച്ച ഗായകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ഗണം (വിവക്ഷകൾ)

**ഗണം** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
* ഗണം (ഗണിതം) - ഗണിതശാസ്ത്രത്തിൽ ഉപയോഗിക്കുന്ന ഗണം.
* ഗണസിദ്ധാന്തം - ഗണിതശാസ്ത്രത്തിലെ ഒരു മേഖല.
* ഗണം (ഛന്ദഃശാസ്ത്രം) - ഛന്ദഃശാസ്ത്രമനുസരിച്ച് ശ്ലോകങ്ങളിലെ മൂന്നക്ഷരങ്ങൾ ചേർന്നുള്ള കൂട്ടം.
* ഗണം (ഭരണസം‌വിധാനം) - പുരാതനഇന്ത്യയിലെ മഹാജനപദങ്ങളിൽ നിലനിന്നിരുന്ന ഒരു ഭരണസം‌വിധാനം.
*ഗണം (സേനാവിഭാഗം) - പ്രാചീനഭാരതത്തിലെ ഒരു സേനാവിഭാഗം.
ശൂരനാട്

കേരളത്തിൽ കൊല്ലം ജില്ലയുടെ ഏകദേശം വടക്കുപടിഞ്ഞാറ് ഭാഗത്തായി സ്ഥിതി ചെയ്യുന്ന ഗ്രാമമാണ് **ശൂരനാട്**. പത്തനംതിട്ട, ആലപ്പുഴ ജില്ലകളൂമായി അതിർത്തി പങ്കിടുന്ന കൊല്ലം ജില്ലയിലെ ഏക ഗ്രാമമാണിത്. 
thumb|left|200px|ശുരനാട് ഗ്രാമത്തിൽ നിന്നൊരു ദൃശ്യം

ശൂരനാട് വടക്ക്, ശൂരനാട് തെക്ക് എന്നിങ്ങനെ വേർതിരിക്കപ്പെട്ടിട്ടുള്ള ഈ ഗ്രാമത്തിന്റെ സമീപത്തു കൂടി എം.സി. റോഡും ദേശീയപാത 544-ഉം കടന്നു പോകുന്നു. കല്ലടയാറിന്റെ ഒരു ശാഖ ഈ ഗ്രാമം വഴി ഒഴുകുന്നു. പള്ളിക്കലാറ് എന്ന നദിയും  ഗ്രാമത്തിന് മധ്യത്തിലുടെ ഒഴുകുന്നു. കേരളത്തിലെ ശുദ്ധജല തടാകം ശാസ്താംകോട്ട കായൽ ഈ ഗ്രാമത്തിനു 3 കി.മീ. അകലെയാണ്‌. ശൂരനാട് സംഭവം ചരിത്രപരമായി ഏറെ ശ്രദ്ധ നേടിയ ഒന്നാണ്. മലനട കരുനാഗപ്പള്ളി ചാരുമ്മൂട് ഭരണിക്കാവ് എന്നീ സ്ഥലങ്ങളിൽ നിന്നുള്ള റോഡുകൾ കൂടിച്ചേരുന്ന ചക്കുവള്ളി ഈ ഗ്രാമത്തിലെ പ്രധാന ജംഗ്ഷനാണ്.ഈ ഗ്രാമത്തിലൂടെ കടന്നുപോകുന്ന പ്രധാന റോഡാണ് കെ.സി.റ്റി ജംഗ്ഷൻ - താമരക്കുളം റോഡ്. ഇത് ചക്കുവള്ളി പുതിയകാവ് റോഡിലെ കെ.സി.റ്റി ജംഗ്ഷനിൽ തുടങ്ങി പ്ലാമൂട് ജംഗ്ഷൻ, ഹൈസ്കൂൾ ജംഗ്ഷൻ, പാറക്കടവ്, മറ്റത്ത് ജംഗ്ഷൻ, ആനയടി വഴി ആലപ്പുഴ ജില്ലയിലെ താമരക്കുളത്ത് എത്തിച്ചേരുന്നു. ഈ ഗ്രാമത്തിലൂടെ കൊല്ലം-തേനി ദേശീയപാത കടന്നുപോകുന്നു. 

## ആരാധനാലയങ്ങൾ== അഴകിയകാവ് ശ്രീ കുറുമ്പകാളി ക്ഷേത്രം, വീട്ടീനാൽ ദേവി ക്ഷേത്രം, ശ്രീ നാരായണപുരം മഹാദേവ ക്ഷേത്രം, ശൂരനാട് വലിയപള്ളി

## ക്ഷേത്രങ്ങൾ
*എണ്ണശ്ശേരി മലനട ക്ഷേത്രം(അപ്പുപ്പൻ (ഊരാളി.)
*ശ്രീ നാരായണപുരം മഹാദേവ ക്ഷേത്രം
*അഴകിയകാവ് ശ്രീ കുറുംബകാളീ ക്ഷേത്രം
*പുതിയിടം ശ്രീ കൃഷ്ണസ്വാമീ ക്ഷേത്രം
*വീട്ടിനാൽ ദേവീ ക്ഷേത്രം
*നടുവിലേമുറി കളരിവാതുക്കൽ ക്ഷേത്രം
*പോണാൽ കളരി ഭുവനേശ്വരി ക്ഷേത്രം
*ആനയടി പഴയിടം നരസിംഹസ്വാമി ക്ഷേത്രം
*കുമരംചിറ ക്ഷേത്രം
*ചിറ്റയ്ക്കാട്ട് ശ്രീ ഭദ്രകാളി ക്ഷേത്രം
*കാഞ്ഞിക്കൽ വൈഷ്ണവ ദേവി ക്ഷേത്രം
*വേളിക്കാട്ട് സർപ്പക്കാവ്
*ഉള്ളന്നൂർ നാഗരാജാ ക്ഷേത്രം
*കുന്നിരാടത്ത് മലനട ക്ഷേത്രം
*വില്ലാടസ്വാമി ക്ഷേത്രം

## പ്രധാന ആശുപത്രികൾ
* പബ്ലിക് ഹെൽത്ത് സെൻറർ - ശൂരനാട്
* പ്രശാന്തി ഹോസ്പിറ്റൽ, ചക്കുവള്ളി - പുതിയകാവ് റോഡ്
* പാർവതി ഹോസ്പിറ്റൽ - ചക്കുവള്ളി
* മരിയാനാം ഹോസ്പിറ്റൽ - പള്ളിച്ചന്ത

## ചരിത്രം
## ഭൂമിശാസ്ത്രം
### സമീപ ഗ്രാമങ്ങൾ
* തഴവ
* തൊടിയൂർ
* ശാസ്താംകോട്ട
* പോരുവഴി
* താമരക്കുളം
* മലനട
* പടീഞ്ഞാറേ കല്ലട
* തെങ്ങമം
* മൈനാഗപ്പള്ളി
* വള്ളിക്കുന്നം
* തേക്കേമുറി ശൂരനാട്
* ചക്കുവള്ളി

 സുവാസൻ കെ പണിക്കർ 
* ശൂരനാട് കുഞ്ഞൻപിള്ള
* ശൂരനാട് രാജശേഖരൻ
* തോപ്പിൽ ഭാസി
* തെന്നല ബാലകൃഷ്ണപിള്ള
* ശൂരനാട് രവി
* ഇഞ്ചക്കാട് ബാലചന്ദ്രൻ
* ഇഞ്ചക്കാട് രാമചന്ദ്രൻ
* ആർ. ചന്ദ്രശേഖരൻ
* പ്രൊഫ. എൻ .ഐ .നൈനാൻ
* രാജേഷ് ബാബു കെ ശൂരനാട്

വർഗ്ഗം:കൊല്ലം ജില്ലയിലെ ഗ്രാമങ്ങൾ

ഗോപി ആനയടി - ഗ്രന്ഥകാരൻ, പത്രപ്രവർത്തകൻ
ചെമ്പകരാമൻ

തിരുവിതാംകൂർ രാജാക്കന്മാർ നൽകിവന്നിരുന്ന ഒരു ബഹുമതിയാണ്‌ **ചെമ്പകരാമൻ**.

ചെമ്പകരാമൻ, തമ്പി, തങ്കച്ചി, അനന്തപദ്മനാഭൻ, അനന്തപദ്മനാഭൻ മൂപ്പൻ, അനനന്ത പദ്മനാഭൻ മാണിക്കം, റാവുത്തർ, തരകൻ, പണിക്കർ എന്നിവ തിരുവിതാംകൂർ മഹാരാജാക്കന്മർ കൊടുത്തിരുന്ന ബഹുമതികളായിരുന്നു. ജാതി നിർണ്ണായകമായ ഘടകമായിരുന്നതിനാൽ, ഒരു പ്രത്യേക ജാതിക്കു കൊടുത്തിരുന്ന സ്ഥാനപ്പേര്‌ മിക്കപ്പോഴും മറ്റൊരു ജാതിക്കു കൊടുത്തിരുന്നില്ല."കണക്ക്‌" മുതലായ പേരുകൾ 
വെള്ളാളർക്കു മാത്രം കൊടുത്തിരുന്നു. പിള്ള എല്ലാ ജാതിക്കാർക്കും കൊടുത്തിരുന്നു.  ക്രിസ്ത്യാനികളിലും മുസ്ലിമുകളിലും പിള്ള വരാൻ കാരണമതാണ്‌.

മിക്ക സ്ഥാനപ്പേരുകൾക്കും പിന്തുടർച്ചാവകാശമുണ്ടായിരുന്നു. മുറ തെറ്റാതെ പലതും ആണ്ടോടാണ്ടു അടിയറവു വച്ചു പുതുക്കേണ്ടിയിരുന്നു. അടിയറവായി ആണ്ടു കാഴ്ചയിനത്തിൽ പണത്തിനു മുടക്കം വന്നാൽ, നടപടി നടത്തി തുക ഈടാക്കിയിരുന്നു.

"കേശവീയം" എന്ന മഹാകാവ്യം എഴുതി മഹാകവി പട്ടം കിട്ടിയ കെ.സി. കേശവപിള്ളയുടെ പേരിലുള്ള കെ.സി എന്നത് *കണക്കു ചെമ്പകരാമൻ* എന്നതിൻറെ ചുരുക്കമാണ്‌. കണക്കിൽ വിദഗ്ദ്ധരായിരുന്ന വെള്ളാളർക്കും,നായന്മാർക്കും, വെള്ളാളപിള്ളമാർക്കും , മാത്രം നൽകിയിരുന്ന ബഹുമതിയായിരുന്നു ഇത്‌.

## ചെമ്പകരാമൻ സ്ഥാനം നൽകുന്ന ചടങ്ങ്‌
എല്ല ഉദ്യോഗസ്ഥന്മാരുടെയും മുൻപിൽ വച്ചു മഹാരാജാവ് പ്രസ്തുത വ്യക്തിയുടെ സേവനങ്ങളിൽ സംതൃപ്തി രേഖപ്പെടുത്തുന്നു. കല്പ്പിച്ചു ബഹുമതി നൽകുന്നതിനുള്ള കാരണങ്ങൽ വിശദീകരിക്കുന്നു. ചെമ്പകരാമൻ എന്ന സ്ഥാനപ്പേരു വ്യക്തിയുടെ പേരിനോടു ചേർത്തുവിളിക്കുന്നു. ബഹുമാനിതനായ വ്യക്തി കൊട്ടാര ഗോപുരത്തിലേക്ക്‌ ആനയിക്കപ്പെടുന്നു. ഉദ്യോഗസ്ഥർ ഇദ്ദേഹത്തെ അനുഗമിക്കും. അവിടെ തയ്യാറാക്കിയിട്ടുള്ള പന്തലിൽ വച്ച്‌ എട്ടു വരയുള്ള വീരാളിപ്പട്ടും കോടിമുണ്ടും നൽകുന്നു. അവ അണിഞ്ഞു  പട്ടിന്റെ ഒരറ്റം തലയിൽ ചുറ്റിക്കെട്ടുന്നു. മറ്റേ അറ്റം രണ്ടര- മൂന്ന്‌ വാര നീളത്തിൽ പിന്നോട്ട്‌ നീട്ടിയിടുന്നു. പിന്നീട്‌ ആനപ്പുറത്തു കയറ്റി എഴുന്നെള്ളിക്കുന്നു. ഇതേ ബഹുമതി നേരത്തെ കിട്ടിയിട്ടുള്ള മൂന്നു പ്രഭുക്കൾ അതേ വേഷഭൂഷാദികളോടെ ആനപ്പുറത്ത്‌ ഒപ്പമിരിക്കും. ബാൻഡ്‌ മേളം, ചെറിയ സേനാവിഭാഗം തുടങ്ങിയ സന്നാഹങ്ങളോടെ ഈ ഘോഷയാത്ര കോട്ടയ്ക്കകത്തുള്ള നാല്‌ തെരുവുകളിലും പോകുന്നു. തിരിച്ച്‌ ഗോപുരത്തിലെത്തുമ്പോൽ പ്രഭുക്കൾ ആനപ്പുറത്തു നിന്നിറങ്ങും. പ്രധാനമന്ത്രി പുതിയ പ്രഭുവിനെ സ്വീകരിക്കും. പ്രഭുവിന്‌ അദ്ദേഹത്തോടൊപ്പം ഇരിക്കാം. ഒരു താമ്പാളത്തിൽ കുറേ വെറ്റിലയും നാരങ്ങയും സമ്മാനിക്കപ്പെടുന്നു. അതോടെ ചടങ്ങുകൾ തീരും അന്നു മുതൽ അദ്ദേഹം "ചെമ്പകരാമൻ പിള്ള" എന്നു വിളിക്കപ്പെടുന്നു.

## അവലംബം
*പി.ഭാസ്കരനുണ്ണി," പത്തൊൻപതാം നൂറ്റാണ്ടിലെ കേരളം",കേരള സാഹിത്യ അക്കാദമി {൧൯൮൮}

വിഭാഗം:തിരുവിതാംകൂർ